
SEDIS 


COMMENTARIUM OFFICIALE 


ACTA Pil PP. XII 


LITTERAE ENCYCLICAE 


AD VENERABILES FRATRES PATRIARCHAS, PRIMATES, ARCHIEPISCOPOS, 
EPISCOPOS ALIOSQUE LOCORUM ORDINARIOS PACEM ET COMMUNIO- 
NEM CUM APOSTOLICA SEDE HABENTES : DE MYSTICO IESU CHRISTI 
CORPORE DEQUE NOSTRA IN EO CUM CHRISTO CONIUNCTIONE. 


PIUS PP. XII 
VENERABILES FRATRES 
SALUTEM ET APOSTOLICAM BENEDICTIONEM 


Mystici Corporis Christi, quod est Ecclesia,’ ex ipsius 
Redemptoris labiis primitus excepta doctrina, ex qua magnum 
in sua luce ponitur beneficium, satis numquam elatum laudibus, 
arctissimae coniunctionis nostrae cum tam excelso Capite, res 
eiusmodi profecto est, quae praestantia dignitateque sua omnes 
homines, quotquot Divino moventur Spiritu, ad contemplatio- 
nem invitat, eorumque mentes collustrando, ad salutifera ea 
opera, quae praeceptis hisce consentanea sint, summopere exci- 
tat. Nostrarum igitur esse partium ducimus hac de causa per 
Encyclicas has Litteras vobiscum colloqui, ea praesertim enu- 
cleando edisserendoque, quae ad militantem pertinent Eccle- 
siam. Ad quod quidem faciendum non modo insignis: huius 
doctrinae granditas Nos permovet, sed praesentes etiam, quibus 
utimur, rerum condiciones. 

Loqui siquidem in animo est de divitiis in sinu conditis 

Of. Col., I, 24. 


Acta, vol. X, n. 7. — 20-7-943. 

Ecclesiae, quam Christus acquisivit sanguine suo, * et cuius 
membra spineo serto redimito gloriantur Capite. Quod quidem 
perspicuum testimonium est gloriosissima quaeque atque exi- 
mia non nisi ex doloribus nasci, atque adeo communicantibus 
nobis cum Christi passionibus esse gaudendum, ut et in reve- 
latione gloriae eius gaudeamus exultantes. * , 

Ac principio animadvertendum est, quemadmodum humani 
generis Redemptor ab iisdem fuit, quorum salutem procuran- 
dam susceperat, insectationibus, calumniis cruciatibusque affe- 
ctus, ita constitutam ab eo societatem hac quoque in re divino 
adsimulari Conditori suo. Etenim, quamquam non infitiamur, 
immo potius grato erga Deum fatemur animo, turbulenta etiam 
aetate hac nostra non paucos esse, qui, etsi a Iesu Christi grege 
seiuncti, ad Ecclesiam tamen veluti ad unicum salutis portum 
adspiciant, haud ignoramus tamen non modo ab iis, qui, con- 
tempto christianae sapientiae lumine, ad ethnicae vetustatis 
doctrinas, mores institutaque miserrime regrediantur, Ecclesiam 
Dei contemni ac superbe hostiliterque detrectari, sed a pluri- 
bus etiam christianis, vel fucata errorum specie allectis, vel 
saeculi illecebris corruptelisque delenitis, eam saepenumero 
ignorari, neglegi ac quodam etiam taedio fastidioque haberi. 
Est igitur cur Nos, Venerabiles Fratres, ex ipsius conscientiae 
Nostrae officio, ac multorum obsecundantes votis, Ecclesiae Ma- 
tris, cui post Deum omnia debemus, pulchritudinem, laudes, 
gloriam ante omnium oculos collocando celebremus. 

Ac spes est haec praecepta hortamentaque Nostra uberiores 
esse, in praesentibus rerum adiunctis, christifidelibus paritura 
fructu8S; quandoquidem novimus tot procellosae huius aetatis 
aerumnas doloresque, quibus pene innumeri homines acerbis- 
sime torquentur, si veluti e Dei manibus pacata quiescentique 
voluntate excipiantur, eorum animos e terrenis fluxisque rebus 
ad caelestia aeternumque mansura naturali quodam impulsu 
convertere, atque arcanam quandam in eis commovere spiri- 


* Act., XX, ZB. 
* Cf. I Petr., IV, 13. 

tualium rerum sitim impensumque desiderium, quo, Divino 
exstimulante Spiritu, ad Dei Regnum studiosius inquirendum 
excitentur ac veluti compellantur. Quo enim magis homines ex 
huius saeculi vanitatibus et ab inordinato praesentium rerum 
amore abstrahuntur, eo aptiores profecto fiunt ad supernorum 
mysteriorum lucem perspiciendam. Atqui luculentius fortasse 
hodie, quam unquam alias, terrenarum rerum levitas et ina- 
nitas cernitur, dum Regna Civitatesque corruunt, dum ingentes 
opes omneque genus divitiae per vasta oceani spatia submer- 
guntur, dumque urbes, oppida, fertilesque terrae immanibus 
consternuntur ruinis fraternaque caede foedantur. 

Ac praeterea fore confidimus ut iis etiam, qui a Catholicae 
Ecclesiae gremio seiuncti sunt, ea non ingrata neque inutilia 
evadant, quae mox sumus de mystico Iesu Christi Corpore 
exposituri. Idque non modo quod eorum erga Ecclesiam bene- 
volentia in dies augeri videtur, sed quod etiam, cum iidem in 
praesens cernant gentem adversus gentem, Regnumque adver- 
sus Regnum exsurgere, atque in immensum excrescere discor- 
dias, invidias simultatisque semina, si ad Ecclesiam oculos con- 
vertant, si eius divinitus acceptam unitatem contemplentur 
— qua omnes cuiusvis stirpis homines fraterno foedere cum 
Christo coniunguntur — tum profecto eiusmodi caritatis coe- 
tum admirari cogentur, et ad eandem unitatem caritatemque 
participandam, divina adspirante iuvanteque gratia, allicientur. 

Peculiaris quoque ratio est, eaque suavissima, qua huius 
doctrinae caput menti Nostrae occurrit eamque summopere de- 
lectat. Per elapsum scilicet annum a suscepto a Nobis Episco- 
patu XXV, aliquid summo solacio vidimus, quod mystici Iesu 
Christi Corporis imaginem in totius terrarum orbis partibus 
perspicue significanterque refulgere iussit. Vidimus nempe, 
quamvis per internecivum diuturnumque bellum fraterna gen- 
tium communitas misere diffracta esset, quotquot tamen ubique 
habemus in Christo filios, una omnium voluntate caritateque, 
animum ad communem Patrem erigere, qui, omnium sollicitu- 
dines anxitudinesque in se referens, Catholicae Ecclesiae navi- 

gio tam adversa tempestate moderatur. Qua quidem in re, non 
modo mirabilem christianorum coetus unitatem, sed hoc etiam 
testatum animadvertimus, quemadmodum Nos omnes cuiusvis 
nationis populos paterno amplectimur pectore, ita undique ca- 
tholicos homines, e gentibus etiam inter se digladiantibus, ad 
Iesu Christi Vicarium, quasi ad universorum Parentem aman- 
tissimum suspicere, qui integra in utrasque partes aequabili- 
tate incorruptoque iudicio ductus, ac turbulentas humanarum 
perturbationum procellas transcendens, veritatem, iustitiam, 
caritatemque commendet ac pro viribus tueatur. 

Nec minus solacii id attulit, quod novimus ultro libenterque 
fuisse stipem corrogatam, qua sacra aedes Romae excitari queat 
sanctissimo Decessori Nostro ac nominali Praestiti Eugenio I 
dicanda. Ut igitur hoc templo, christifidelium omnium volun- 
tatibus largitionibusque excitando, faustissimi huius eventus 
erit memoria perennanda, ita cupimus ut grati animi Nostri 
testimonium per Encyclicas has Litteras exhibeatur, in quibus 
res est de vivis illis lapidibus, qui superaedificati lapidi vivo 
angulari, qui Christus est, coaedificantur in templum sanctum, 
quovis templo manibus constructo longe excelsius, in habitacu- 
lum videlicet Dei in Spiritu. ‘ 

Pastoralis autem sollicitudo Nostra potissimum in causa est, 
cur Nos in praesens hac de excelsa doctrina enucleate satis per- 
tractemus. Multa siquidem hac super re in lucem prolata sunt; 
neque ignoramus non paucos hodie actuosiore voluntate ad 
haec studia converti, quibus etiam christianorum pietas dele- 
ctatur et alitur. Quod quidem inde praesertim repetendum esse 
videtur, quod et renovatum sacrae liturgiae studium, et fre- 
quentius in morem inducta Eucharistici pabuli perceptio, et 
impensior denique sacratissimi Cordis Iesu cultus, quo hodie 
laetamur, ad altiorem contemplationem investigabilium divi- 
tiarum Christi, quae in Ecclesia adservantur, multorum ani- 
mos adduxerint. Accedit quod, quae de Catholica Actione 
postremis hisce temporibus prodiere documenta, quandoquidem 


* Cf. Eph., Il, 21-22; I Petr., II, 5. 

christianorum inter se et cum ecclesiastica hierarchia, impri- 
misque cum Romano Pontifice, magis magisque adstrinxere 
nexus, ad hanc causam in sua luce ponendam haud parum 
procul dubio contulere. Nihilo secius, si de his, quae supra atti- 
gimus, iure meritoque gaudere possumus, diffitendum tamen 
non est, non modo ab iis, qui sunt a vera Ecclesia disiuncti, 
graves, ad hanc doctrinam quod attinet, disseminari errores, 
sed inter christifideles etiam vel minus accuratas, vel omnino 
falsas serpere sententias, quae quidem mentes e recto veritatis 
tramite abducant. 

Dum enim ex una parte commenticius perdurat rationa- 
nalismus, qui perabsurdum reputat, quidquid transcendat atque 
evincat humani ingenii vires, dumque eidem comitatur cogna- 
tum erroris genus, naturalismum vulgarem quem vocant, qui 
in Ecclesia Christi, nihil aliud nisi vincula mere iuridica et 
socialia nec videt, nec cernere vult; ex altera parte falsus subre- 
pit mysticismus, qui immobiles limites removere conatus inter 
creatas res earumque Creatorem, Sacras Litteras adulterat. 

Haec autem contraria sibique invicem adversantia ac falsa 
commenta id efficiunt, ut quidam inani quodam timore perculsi, 
altiorem eiusmodi doctrinam utpote periculosum quiddam con- 
siderent, atque adeo ab ea tamquam a pulchro, sed prohibito 
Paradisi pomo abhorreant. Haud recte id sane: non enim reve- 
lata a Deo mysteria exitialia hominibus esse possunt, nec instar 
thesauri in agro absconditi, infructuosa permanere debent; sed 
idcirco divinitus data sunt, ut pie contemplantium ad spiri- 
tualem conferant profectum. Nam, ut Vaticana Synodus docet, 
« ratio fide illustrata, cum sedulo pie et sobrie quaerit, aliquam 
Deo dante mysteriorum intelligentiam eamque fructuosissimam 
assequitur, tum ex eorum, quae naturaliter cognoscit analogia, 
tum e mysteriorum nexu inter se et cum fine hominis ultimo »; 
quamquam eadem, ut ipsa sacra Synodus admonet, « num- 
quam idonea redditur ad ea perspicienda instar veritatum, 
quae proprium ipsius obiectum constituunt ».° 


* Sessio III: Const. de fide cath., c. 4. 

Quibus omnibus coram Deo mature perpensis: ut summa 
Ecclesiae pulchritudo nova gloria affulgeat; ut fidelium qui in 
Christi Corpore cum Capite suo coniunguntur, nobilitas eximia 
supraque naturam elata luculentius innotescat; ut denique mul- 
tiplicibus erroribus in hanc rem penitus claudatur aditus, Nos 
pastoralis Nostri officii partes duximus universo christiano gregi 
per Encyclicas has Litteras doctrinam proponere de mystico 
Iesu Christi Corpore deque fidelium in eodem Corpore cum di- 
vino Redemptore coniunctione; simulque ex suavissima eadem 
doctrina documenta quaedam proferre, quibus altior mysterii 
huius investigatio uberiores usque edat perfectionis sanctita- 
tisque fructus. 


Meditantibus nobis huius doctrinae caput Apostoli verba 
principio occurrunt: « Ubi abundavit delictum, superabundavit 
gratia ».* Constat siquidem totius humani generis parentem 
in tam excelsa fuisse a Deo condicione constitutum, ut una 
cum terrena supernam posteris traderet caelestis gratiae vitam. 
Attamen post miserum Adae casum, universa hominum stirps, 
hereditaria labe infecta, divinae naturae consortium ’ amisit, 
omnesque facti sumus filii irae.* Sed miserentissimus Deus 
«sic ... dilexit mundum, ut Filium suum unigenitum daret »,° 
et Verbum Aeterni Patris una eadem divina dilectione sibi ex 
Adae progenie humanam assumpsit naturam, innocentem tamen 
omnique labe expertem, ut ex novo ac caelesti Ada Spiritus 
Sancti gratia in omnes protoparentis filios deflueret; qui quidem 
cum fuissent per peccatum primi hominis divinae subolis ado- 
ptione privati, per Incarnatum Verbum, fratres secundum car- 
nem effecti Filii Dei Unigeniti, potestatem acciperent, qua filii 
Dei fierent. *° Atque adeo pendens e Cruce Christus Iesus non 

* Rom., V, 20. 

Of. IT Petr., I, 4. 

* Eph., I, 3. 


* Ioann., III, 16. 
* Cf. Ioann., I, 12. 

modo violatam resarsit Aeterni Patris iustitiam, sed ineffabilem 
nobis consanguineis suis gratiarum copiam promeruit. Quam 
directo per se ipse universo humano generi dilargiri potuerat; 
voluit tamen per adspectabilem, in quam homines coalescerent 
Ecclesiam, ut per eam omnes in divinis impertiendis Redem- 
ptionis fructibus sociam quodammodo sibi operam praestarent. 
Sicut enim Dei Verbum, ut doloribus cruciatibusque suis ho- 
mines redimeret, nostra voluit natura uti, eodem fere modo per 
saeculorum decursum utitur Ecclesia sua, ut inceptum opus 
perennet. ** 

Iamvero ad definiendam describendamque hanc veracem 
Christi Ecclesiam — quae sancta, catholica, apostolica, Ro- 
mana Ecclesia est’ — nihil nobilius, nihil praestantius, nihil 
denique divinius invenitur sententia illa, qua eadem nuncupatur 
« mysticum Iesu Christi Corpus »; quae quidem sententia ex 
iis effluit ac veluti efflorescit, quae et in Sacris Litteris et in 
sanctorum Patrum scriptis crebro proponuntur. 


Ecclesiam esse corpus saepe Sacra Eloquia praedicant. 
« Christus, inquit Apostolus, est Caput Corporis Ecclesiae ».’** 
Quodsi corpus est Ecclesia, unum quiddam et indivisum sit 
oportet secundum illud Pauli: « Multi unum corpus sumus in 
Christo ». ** Nec solummodo unum quiddam et indivisum esse 
debet, sed aliquid etiam concretum ac perspicibile, ut Deces- 
sor Noster fel. rec. Leo XIII in Encyclicis Litteris Satis cogni- 
tum affirmat: « Propter eam rem quod corpus est, oculis cer- 
nitur Ecclesia ».’* Quapropter a divina veritate ii aberrant, qui 
Ecclesiam ita effingunt, ut neque attingi neque videri possit, 


™ Cf. Conc. Vat., Const. de Eccl., prol. 
2 Cf. ibidem, Const. de fid. cath., cap. 1. 
Col., I, 18. 

* Rom., XII, 5. 

Of. A. 8. S., XXVIII, p. 710. 

sitque tantum « pneumaticum » aliquid, ut aiunt, quo multae 
Christianorum communitates, licet fide ab se invicem seiunctae, 
inter se tamen haud adspectabili nexu coniungantur. 

At corpus multitudinem quoque membrorum exigit, quae 
ita inter se connectantur, ut mutuo sibi auxilio veniant. Et 
quemadmodum in mortali concretione nostra cum membrum 
dolet, cetera omnia condolescunt; et quae sana sunt aegrotan- 
tibus suppetias veniunt: ita in Ecclesia singula membra non 
sibi unice vivunt, sed aliis quoque opitulantur, atque omnia sibi 
invicem adiutricem operam praestant, cum ad mutuam conso- 
lationem, tum ad ampliorem usque aedificationem totius Cor- 
poris. 

Ac praeterea sicut in natura rerum non ex qualibet mem- 
brorum congerie constituitur corpus, sed organis, uti aiunt, 
instructum sit oportet, seu membris, quae non eundem actum 
habeant ac sint apto ordine composita: ita Ecclesia ea maxime 
de causa Corpus dicenda est, quod recta consentaneaque coa- 
lescit partium temperatione coagmentationeque, ac diversis est 
sibique invicem congruentibus membris instructa. Nec aliter 
Apostolus Ecclesiam describit, cum dicit: « Sicut ... in uno cor- 
pore multa membra habemus, omnia autem membra non eun- 
dem actum habent, ita multi unum corpus sumus in Christo, 
singuli autem alter alterius membra.** 

Minime autem reputandum est hanc ordine digestam, seu 
«organicam », ut aiunt, Ecclesiae Corporis structuram solis hie- 
rarchiae gradibus absolvi ac definiri; vel, ut opposita sententia 
tenet, unice ex charismaticis constare; qui quidem donis prodi- 
gialibus instructi, numquam sunt in Ecclesia defuturi. Omnino 
utique retinendum est, qui sacra potestate in eiusmodi Corpore 
fruantur, primaria eos ac principalia membra exsistere, cum per 
eosdem, ex ipso Divini Redemptoris mandato, munera Christi 
doctoris, regis, sacerdotis perennia fiant. Attamen iure meri- 


* Rom., XII, 4. 

toque Ecclesiae Patres, cum huius Corporis ministeria, gradus, 
professiones, status, ordines, officia dilaudant, non eos tantum 
prae oculis habent, qui sacris fuerint ordinibus initiati; sed 
eos quoque omnes, qui evangelica consilia amplexi, vel opero- 
sam inter homines, vel umbratilem in silentio vitam agant, vel 
utrumque pro peculiari instituto suo efficere contendant; eosque 
etiam, qui licet in saeculo vivant, actuosa tamen voluntate mi- 
sericordiae operibus se dedant, sive animis, sive corporibus 
iuvandis; ac denique eos quoque, qui casto sint connubio con- 
iugati. Quin imo animadvertendum est, in praesentibus potis- 
simum rerum condicionibus, patres matresque familias, ac 
patres matresque ex baptismate, eosque nominatim, qui ex lai- 
corum ordine ad Divini Redemptoris regnum dilatandum adiu- 
tricem ecclesiasticae hierarchiae operam navent, honorificum, 
etiamsi saepenumero humilem, in christiana societate obti- 
nere locum; ac vel eos posse, adspirante faventeque Deo, ad 
sanctitudinis culmen ascendere, numquam in Ecclesia ex Iesu 
Christi promissionibus defuturum. 

Sicut autem humanum corpus propriis instrumentis orna- 
tum cernitur, quibus vitae, sanitati, ac sui ipsius singulo- 
rumque membrorum incremento consulat: sic humani generis 
Servator ex infinita bonitate sua Corpori suo mystico mirum 
in modum prospexit, illud sacramentis ditando, quibus membra 
quasi per non intermissos gratiarum gradus, ab incunabulis 
ad extremum usque halitum sustentarentur, itemque sociali- 
bus totius Corporis necessitatibus uberrime provideretur. Si- 
quidem per lustralis aquae lavacrum non modo qui sunt mor- 
tali huic vitae nati, ex peccati morte renascuntur et Ecclesiae 
constituuntur membra, sed spirituali etiam characteve insigniti 
capaces aptique fiunt ad cetera suscipienda munera sacra. Con- 
firmationis vero chrismate credentibus novum robur inditur, 
ut Ecclesiam Matrem et quam ab ea acceperint fidem, strenue 
tueantur ac defendant. Per Paenitentiae autem Sacramentum 
Ecclesiae membris, in peccatum lapsis, salutaris praebetur me- 
dicina, non solum ut ipsorum saluti consulatur, sed ut ab aliis 

etiam mystici Corporis membris contagionis periculum remo- 
veatur, immo potius virtutis iisdem praestetur incitamentum 
atque exemplum. Neque id satis; nam per sacram Eucharistiam 
fideles uno eodemque epulo enutriuntur ac roborantur, atque 
inter se et cum divino totius Corporis Capite ineffabili ac divino 
copulantur vinculo. Ac postremo hominibus ad mortem oblan- 
guescentibus praesto est pia Mater Ecclesia, quae per sacram 
infirmorum unctionem, si non semper mortalis huius corporis 
sanitatem, ita volente Deo, impertit, supernam tamen saucia- 
tis animis medicinam praestat, ut novos cives novosque sibi 
datos praestites coelo transmittat, divina bonitate omne per 
aevum fruituros. 

Ac peculiari modo Christus socialibus Ecclesiae necessita- 
tibus per duo instituta ab se sacramenta consuluit. Matrimonio 
enim, quo coniuges sibi invicem sunt ministri gratiae, externo 
Christianae consortionis providetur ordinatoque incremento; et 
quod maius est, rectae etiam religiosaeque subolis educationi, 
sine qua mysticum eiusmodi Corpus gravissimum in discrimen 
vocaretur. Sacro autem Ordine ii Deo mancipantur ac conse- 
crantur, qui Eucharisticam Hostiam immolent, qui fidelium 
gregem Angelorum Pane et doctrinae pabulo enutriant, qui di- 
vinis eum praeceptis consiliisque dirigant, qui ceteris denique 
supernis muneribus confirment. 

Quam ad rem animadvertendum est, quaemadmodum Deus 
initio temporis hominem ditissimo corporis apparatu instruxit, 
quo creatas res sibi subiceret, ac multiplicatus repleret terram, 
ita eum christiani aevi exordio necessariis opibus comparasse 
Ecclesiam, ut, pene innumeris superatis periculis, non modo 
universum. terrarum orbem, sed caelestia quoque repleret regna. 

In Ecclesiae autem membris reapse ii soli annumerandi sunt, 
qui regenerationis lavacrum receperunt veramque fidem profi- 
tentur, neque a Corporis compage semet ipsos misere separa- 
runt, vel ob gravissima admissa a legitima auctoritate seiuncti 
sunt. « Etenim in uno §piritu, ait Apostolus, omnes nos in 
unum Corpus baptizati sumus,:sive Iudaei, sive gentiles, sive 

servi sive liberi ». '’ Sicut igitur in vero christifidelium coetu 
unum tantummodo habetur Corpus, unus Spiritus, unus Do- 
minus et unum Baptisma, sic haberi non potest nisi una fides; ** 
atque adeo qui Ecclesiam audire renuerit, iubente Domino ha- 
bendus est ut ethnicus et publicanus. '** Quamobrem qui fide 
vel regimine invicem dividuntur, in uno eiusmodi Corpore, 
atque uno eius divino Spiritu vivere nequeunt. 

Neque existimandum est Ecclesiae Corpus, idcirco quod 
Christi nomine insigniatur, hoc etiam terrende peregrinationis 
tempore, ex membris tantummodo sanctitate praestantibus con- 
stare, vel ex solo eorum coetu exsistere, qui a Deo sint ad sem- 
piternam felicitatem praedestinati. Id enim est infinitae Serva- 
toris nostri misericordiae tribuendum, quod heic in mystico suo 
Corpore iis locum non deneget, quibus olim in convivio locum 
non denegaverit. * Siquidem non omne admissum, etsi grave 
scelus, eilusmodi est ut — sicut schisma, vel haeresis, vel apo- 
stasia faciunt — suapte natura hominem ab Ecclesiae Corpore 
separet. Neque ab iis omnis vita recedit, qui licet ‘caritatem 
divinamque gratiam peccando amiserint, atque adeo superni 
promeriti iam non capaces evaserint, fidem tamen christianam- 
que spem retinent, ac caelesti luce collustrati, intimis Spiritus 
Sancti suasionibus impulsionibusque ad salutarem instigantur 
timorem, et ad precandum suique lapsus paenitendum divi- 
nitus excitantur. 

Horreat igitur omnium animus peccatum, quo mystica ma- 
culantur Redemptoris membra; sed qui misere deliquerit, nec 
contumacia sese indignum reddiderit christifidelium commu- 
nione, summo excipiatur amore, in eoque actuosa caritate con- 
spiciatur infirmum Iesu Christi membrum. Praestat enim, ut 
Hipponensis Episcopus animadvertit, « in Ecclesiae compage 
sanari, quam ex illius corpore veluti insanabilia membra rese- 


I Cor., XII, 13. 

* Cf. Eph., IV, 5. 

1 Cf. MatrH., XVIII, 17. 

7° Cf. MatrH., IX, 11; Marc., 11, 16; XV, 2. 

cari ». * « Quidquid enim adbuc haeret corpori, non despera- 
tae sanitatis est; quod autem praecisum fuerit, nec curari nec 
sanari potest ». ” 


* * 


Usque adhuc edisserendo vidimus, Venerabiles Fratres, ita 
constitutam esse Ecclesiam, ut corpori adsimulari queat; su- 
perest in praesens ut enucleate accurateque explanemus quibus 
de causis eadem non qualecumque corpus, sed Iesu Christi Cor- 
pus praedicanda sit. Quod quidem ex eo eruitur quod Dominus 
Noster mystici huius Corporis est Conditor, Caput, Sustentator, 
Servator. 

Exposituris breviter, qua ratione Christus sociale Corpus 
suum condiderit, principio haec Nobis occurrit Decessoris 
Nostri fel. rec. Leonis XIII sententia: « Ecclesia, quae iam 
concepta, ex latere ipso secundi Adami, velut in Cruce dor- 
mientis, orta erat, sese in lucem hominum insigni modo pri- 
- mnitus dedit die celeberrima Pentecostes ». * Divinus enim Re- 
demptor mystici Ecclesiae templi aedificationem tum inchoavit, 
cum concionando sua tradidit praecepta; tum consummavit, 
cum clarificatus e Cruce pependit; ac tum denique manifesta- 
vit promulgavitque, cum adspectabili modo Paraclitum Spiri- 
tum in discipulos misit. 

Dum nimirum concionatoris munus obibat, Apostolos eli- 
gebat, mittens eos sicut ipse erat missus a Patre, * doctores 
nempe, rectores, sanctitatisque effectores in credentium coetu; 
eorum Principem suumque in terris Vicarium indicabat; *° 
omnia, quae audierat a Patre, eis nota faciebat; ** Baptismum 
quoque designabat, *’ quo credituri Ecclesiae Corpori insere- 


* AuGaust., Epist., CLVII, 3, 22: Miane, P. L., XXXIII, 686. 
AuGcust., Serm., CXXXVII, 1: Miane, P. L., XXXVIII, 754. 
7 Encycl. Divinum Illud: A. 8S. S., XX1X, p. 649. 

Toann., XVII, 18. 

Cf. Matrn., XVI, 18-19. 

* Toann., XV, 15 coll. XVII, 8 et 14. 

* Cf. Ioann., III, 5. 

rentur; ac tandem ad vitae vesperam cum pervenisset, novis- 
simam celebrans coenam, Eucharistiam, mirabile sacrificium 
mirabileque sacramentum, instituebat. 

Opus autem suum in Crucis patibulo consummavisse, haud 
interrupta Sanctorum Patrum testimonia asseverant, qui qui- 
dem animadvertunt in Cruce Ecclesiam e latere Salvatoris esse 
natam instar novae Evae, matris omnium viventium. * « Et 
nunc, ita magnus Ambrosius de latere Christi perforato agens, 
aedificatur, et nunc formatur, et nunc... figuratur, et nunc crea- 
tur... Nunc domus spiritalis surgit in sacerdotium sanctum ». ” 
Quam venerandam doctrinam qui religiose perscrutatus fuerit, 
haud difficulter rationes, quibus eadem innititur, cernere poterit. 

Et primo quidem Redemptoris morte, Legi Veteri abolitae 
Novum Testamentum successit; tunc Lex Christi una cum suis 
mysteriis, legibus, institutis, ac sacris ritibus pro universo 
terrarum orbe sancita est Iesu Christi sanguine. Nam, dum 
Divinus Servator in angusto territorio concionabatur — non 
enim erat missus nisi ad oves quae perierant domus Israel*® — 
simul currebant Lex et Evangelium; *’ in suae autem mortis 
patibulo Iesus Legem cum decretis suis evacuavit, ** chirogra- 
phum Antiqui Testamenti Cruci affixit, ** in sanguine suo, pro 
universo humano genere profuso, Novum Testamentum consti- 
tuens. ** « Adeo tunc, ita S. Leo Magnus de Cruce Domini verba 
faciens, a Lege ad Evangelium, a Synagoga ad Ecclesiam, a 
multis sacrificiis ad unam hostiam evidens facta est translatio, 
ut emittente spiritum Domino velum illud mysticum, quod 
templi penetralia sanctumque secretum suo _ intercludebat 
obiectu, a summo usque ad imum vi subita scinderetur ». ** 

In Cruce igitur Lex Vetus mortua est, mox sepelienda et 

* Of. Gen., III, 20. 

2° Ampros., In Luc., JI, 87: Miane, P. L., XV, 1585. 

*° Cf. MatrH., XV, 24. 

*! Cf. S. Tuom., I-II, q. 103, a. 3, ad 2. 

*2 Cf. Eph., II, 15. 

* Cf. Col., II, 14. 


3% Cf. Matru., XXVI, 28 et I Cor., XI, 25. 
** Leo M., Serm., LXVIII, 3: Mianeg, P. L., LIV, 374. 

mortifera futura, ** ut Novo Testamento locum cederet, cuius 
quidem Christus idoneos ministros Apostolos elegerat: *’ atque 
e Crucis virtute Servator noster, etsi iam in utero Virginis 
Caput totius humanae familiae constitutus, ipsum Capitis 
munus in Ecclesia sua plenissime exercet. « Per Crucis enim 
victoriam, ex Angelici Communisque Doctoris sententia, meruit 
potestatem et dominium super gentes »;** per eandem in 
immensum nobis auxit thesaurum illum gratiarum, quas glo- 
riosus regnans in caelo, membris suis mortalibus nulla inter- 
missione elargitur; per sanguinem in Cruce profusum id effecit, 
ut divinae irae remoto obice, omnia caelestia dona imprimisque 
spiritualia Novi et Aeterni Testamenti munera e fontibus Ser- 
vatoris in salutem hominum, maximeque fidelium, effluere 
possent; in arbore Crucis denique sibi suam acquisivit Eccle- 
siam, hoc est omnia mystici sui Corporis membra, quippe quae 
per Baptismatis lavacrum mystico huic Corpori non coagmen- 
tarentur, nisi ex salutifera virtute Crucis, in qua quidem iam 
plenissimae Christi ditionis facta essent. 

Quodsi morte sua Servator noster, plena atque integra verbi 
significatione, factus est Ecclesiae Caput: haud secus Ecclesia 
per sanguinem eius uberrima illa Spiritus communicatione di- 
tata est, qua quidem, inde a « Filio hominis » in suum dolo- 
rum patibulum elato ibique clarificato, divinitus illustratur. 
Tune enim, ut Augustinus animadvertit, ** conscisso templi 
velo factum est, ut ros charismatum Paracliti, qui eo usque 
descenderat in solum vellus, hoc est in populum Israel, large 
abundanterque, exsiccato et relicto vellere, universam terram, 
Catholicam scilicet Ecclesiam irrigaret, quae nullis vel stirpis, 
vel territorii finibus terminaretur. Sicut igitur primo incar- 
nationis momento, Aeterni Patris Filius humanam naturam 
sibi substantialiter unitam Sancti Spiritus plenitudine ornavit, 

** Cf. Hier. et Aucust., Hpist. CXII, 14 et CXVI, 16: Micne, P. L., XXII, 924 et 943; 
S. Tuom., I-II, q. 103, a. 8 ad 2; a. 4 ad 1; Concil. Flor., pro Iacob.: Mansi, XXXI, 1738. 

* Cf. II Cor., LI, 6. 


* Cf. S. Tuom., III, q. 42, a. 1. 
** Cf. De pece. orig., XXV, 29: Miane, P. L., XLIV, 400. 

ut aptum divinitatis instrumentum esset in cruento Redemptio- 
nis opere: ita pretiosae suae mortis hora Ecclesiam suam ube- 
rioribus Paracliti muneribus ditatam voluit, ut in divinis Re- 
demptionis fructibus impertiendis validum evaderet incarnati 
Verbi instrumentum, numquam utique defuturum. Iuridica 
enim, quam vocant, Ecclesiae missio, ac docendi, gubernandi 
sacramentaque administrandi potestas, idcirco ad aedificandum 
Christi Corpus supernam vim habent atque vigorem, quod 
Christus Iesus e Cruce pendens Ecclesiae suae divinorum mu- 
nerum fontem aperuit, quibus et fallentem numquam doctri- 
nam homines docere posset, et eos per divinitus illuminatos 
Pastores salutariter regere, ac caelestium gratiarum imbre per- 
fundere. 

Quodsi haec omnia Crucis mysteria attente consideramus, 
iam ea non obscura nobis sunt Apostoli verba, quibus docet 
Ephesios, Christum sanguine suo Iudaeos et Gentes unum fe- 
cisse, « medium parietem... solvens... in carne sua », quo duo 
populi dividebantur; itemque Legem Veterem evacuasse, « ut 
duos conderet in semetipso in unum novum hominem », Eccle- 
siam videlicet: et ambos in uno Corpore reconciliaret Deo per 
Crucem. 

Quam autem sanguine suo condidit Ecclesiam, eam Pente- 
costes die peculiari virtute, caelitus delapsa, roboravit. Siqui- 
dem, in excelso suo munere sollemniter eo constituto, quem 
suum iam antea designaverat Vicarium, caelum ascenderat; ac 
sedens ad Patris dexteram, Sponsam suam adspectabili Spiri- 
tus Sancti adventu, cum sonitu flaminis vehementis ignitisque 
linguis, *’ manifestare ac promulgare voluit. Nam, sicut ipse, 
cum concionandi munus inchoaret, ab Aeterno Patre suo per 
Spiritum Sanctum, sub specie columbae descendentem manen- 
temque super eum, “ manifestatus est; ita pariter, dum Apo- 
stoli sacrum concionandi officium inituri erant, Christus Do- 


“ Cf. Eph., II, 14-16. 
“ Cf. Act., II, 1-4. 
Cf. Luce., 22; Masac., I, 10. 

minus suum e caelo demisit Spiritum, qui eosdem per, flam- 
meas linguas attingens, supernam Ecclesiae missionem super- 
numque munus veluti divino digito indicaret. 


* 


Secundo autem loco, hoc mysticum Corpus, quod est Eccle- 
sia, Christi nomine insigniri ex eo evincitur, quod ipse eiusdem 
Caput reapse sit ab omnibus habendus. « Ipse, ut inquit Paulus, 
est Caput Corporis Ecclesiae ». *° Ipse est Caput, ex quo totum 
Corpus congruo ordine compositum, succrescit et augmentum 
facit in aedificationem sui. “ 

Exploratum habetis, Venerabiles Fratres, quibus luculen- 
tissimis sententiarum luminibus Scholasticae Theologiae Ma- 
gistri, ac praecipue Angelicus Communisque Doctor, hac de re 
disputaverint; vobisque profecto est cognitum prolata ab eo 
argumenta sanctorum Patrum placitis fideliter respondere, quae 
veteroquin nihil aliud referebant edisserendoque commentaban- 
tur, nisi divina Sacrarum Litterarum eloquia. 

Libet tamen Nobis heic in communem utilitatem id presse 
attingere. Ac principio perspicuum est Dei Beataeque Virginis 
Filium peculiarissima quadam excellentiae ratione Ecclesiae 
Caput esse vocandum. Caput enim in sublimi locatum est. Quis 
autem est altiore loco locatus, quam Christus Deus, qui utpote 
Aeterni Patris Verbum, « primogenitus omnis creaturae » “> ha- 
beri debet? Quisnam elatiore in vertice positus, quam Chri- 
stus homo, qui e Virgine labis experte natus, verus naturalisque 
Dei Filius est, et ob prodigialem gloriosamque anastasim, qua 
ex triumphata morte surrexit, « primogenitus mortuorum » “ 
exsistit! Quisnam denique excelsiore in culmine collocatus 
quam ille, qui utpote « unus... mediator Dei et hominum », “’ 


* Col., I, 18. 

“* Cf. Eph., IV, 16 coll. Col., II, 19. 
“* Col., I, 15. 

“* Col., I, 18; Apoc., I, 5. 

mirando prorsus modo terram cum coelo coniungit; qui exal- 
tatus in Cruce, veluti in misericordiae solio, omnia traxit ad 
semet ipsum; “* quique, filius hominis electus ex myriadibus, . 
plus quam omnes homines, omnes angeli, omnesque creatae res 
a Deo diligitur? 

Quia vero Christus tam sublimem occupat locum, iure me- 
ritoque ipse solummodo est, qui Ecclesiam regit atque guber- 
nat; proptereaque hac quoque de causa capiti adsimulari de- 
bet. Siquidem, quemadmodum caput — ut ‘Ambrosii verbis 
utamur — est « arx regalis » corporis,*° ab eodemque, utpote 
potioribus dotibus praedito, omnia membra, quibus superponi- 
tur ut consulat, *’ natura ipsa diriguntur, ita Divinus Redemptor 
universae Christianorum reipublicae clavum tenet eiusque gu- 
bernacula moderatur. Ac quandoquidem hominum coetum re- 
gere nihil est aliud, nisi utili eos providentia, idoneis opibus 
rectisque rationibus ad assignatum finem perducere,* facile 
cernere est Servatorem nostrum, qui bonorum Pastorum forma 
et exemplar exsistit, °° haec omnia mirando prorsus exercere 
modo. 

Ipse enim, cum in terris commorabatur, legibus, consiliis, 
monitis, per eiusmodi verba nos docuit, quae numquam trans- 
ibunt, quaeque cuiusvis aetatis hominibus spiritus erunt et 
vita. °* Ac praeterea triplicem potestatem Apostolis eorumque 
successoribus impertiit; docendi nempe, regendi, ad sanctitudi- 
nemque ducendi homines; quam quidem potestatem peculia- 
ribus praeceptis, iuribus officiisque praefinitam, primariam 
legem statuit totius Ecclesiae. 

Sed directo etiam per se divinus Servator noster conditam 
ab se societatem moderatur ac dirigit. Ipse enim regnat in men- 


“* Cf. Ioann., XII, 32. 

“ Cf. Cyr. ALEx., Comm. in Ioh. I, 4: Miane, P. G., LXXIII, 69; S. THom., I, 
q. 20, a. 4, ad 1. 

*° Hezaém., VI, 55: Miane, P. L., XIV, 265. 

*! Cf. Aucust., De Agon. Christ., XX, 22: Miang, P. L., XL, 301. 

Cf. S. Tuom., I, q. 22, a. 1-4. 

** Cf. Ioann., X, 1-18; I Petr., V, 1-5. 

* Cf. Ioann., VI, 63. 

tibus animisque hominum et ad beneplacitum suum vel re- 
belles inflectit ac compellit voluntates. « Cor regis in manu 
Domini, quocumque voluerit inclinabit illud ». ** Quo quidem 
interno moderamine non modo ipse, ut « pastor et episcopus 
animarum nostrarum », * singulorum curam habet, sed uni- 
versae quoque prospicit Ecclesiae; sive quando eius rectores 
ad munia cuiusque sua fideliter fructuoseque obeunda illuminat 
atque corroborat; sive, quando — in gravioribus praesertim 
rerum adiunctis, — viros ac mulieres, sanctitatis fulgore eni- 
tentes, e gremio Ecclesiae Matris excitat, ut ceteris christifi- 
delibus exemplo sint ad mystici sui Corporis incrementum. Huc 
accedit quod e caelo Christus intemeratam Sponsam, heic in 
terris exsilio laborantem, peculiari semper amore respicit; 
cumque eam periclitantem cernit, vel per se ipsemet, vel per 
angelos suos, *’ vel per eam, quam Auxilium Christianorum 
invocamus, aliosque caelestes praestites, et tempestatis fluctibus 
eripit, ac sedato tranquillatoque mari, pace ea solatur, « quae 
exsuperat omnem sensum ». 

Non est tamen reputandum eius regimen modo non conspi- 
cuo”* vel extraordinario tantum absolvi; cum contra, adspecta- 
bili quoque ordinariaque ratione, Divinus Redemptor per suum 
in terris Vicarium Corpus suum mysticum gubernet. Norunt 
enim omnes, Venerabiles Fratres, Christum Dominum, postquam 
per hoc mortale iter « pusillum gregem »°° per se ipse perspici- 
bili modo rexisset, mox hunc mundum relicturum ac rediturum 
ad Patrem, totius ab se conditae societatis adspectabile regimen 
Apostolorum Principi commisisse. Siquidem, ut sapientissimus 
erat, constitutum ab se sociale Ecclesiae corpus nequaquam sine 
conspicuo capite relinquere poterat. Neque ad rem eiusmodi 
infitiandam asseverari potest per statutum in Ecclesia iurisdi- 


Proverb., XXI, 1. 

© Cf. I Petr., II, 25. 

** Cf. Act., VIII, 26; IX, 1-19; X, 1-7; XII, 3-10. 

5 Philipp., IV, 7. 

* Cf. Leo XIII, Satis Cognitum: A. S. S., XXVIII, 725. 

ctionis primatum, mysticum eiusmodi Corpus gemino instru- 
ctum fuisse capite. Est enim Petrus, vi primatus, nonnisi Christi 
vicarius, atque adeo unum tantum primarium habetur huius 
Corporis Caput, nempe Christus: qui quidem arcana ratione 
Ecclesiam per sese gubernare non desinens, adspectabili tamen 
modo per eum, qui suam in terris personam gerit, eandem regit 
Ecclesiam, iam post gloriosam suam in caelum Ascensionem 
non in se solo, sed in Petro quoque tamquam in perspicuo fun- 
damento aedificatam. Unum solummodo Caput constituere 
Christum eiusque Vicarium, Decessor noster imm. mem. Bonifa- 
cius VIII per Apostolicas Litteras Unam Sanctam solemniter 
docuit, ** idque subinde Successores eius iterare non desiere 
unquam. 

Periculoso igitur in errore ii versantur, qui se Christum 
Ecclesiae Caput amplecti posse existimant, licet eius in terris 
Vicario fideliter non adhaereant. Sublato enim adspectabili hoc 
Capite, ac diffractis conspicuis unitatis vinculis, mysticum Re- 
demptoris Corpus ita obscurant ac deformant, ut ab aeternae 
quaerentibus salutis portum iam nec videri, neque inveniri 
queat. 

Quae autem Nos heic de universali Ecclesia diximus, id de 
peculiaribus etiam asseverari debet christianorum communi- 
tatibus, cum Orientalibus, tum Latinis, ex quibus una constat 
ac componitur Catholica Ecclesia: quandoquidem et ipsae a 
Christo Iesu proprii uniuscuiusque Episcopi voce potestateque 
reguntur. Quamobrem sacrorum Antistites non solum eminen- 
tiora universalis Ecclesiae membra habendi sunt, ut qui singu- 
lari prorsus nexu iunguntur cum divino totius Corporis Capite, 
atque adeo iure vocantur « partes membrorum Domini pri- 
mae »; ” sed, ad propriam cuiusque Dioecesim quod spectat, 
utpote veri Pastores assignatos sibi greges singuli singulos 
Christi nomine pascunt ac regunt;* id tamen dum faciunt, 


" Cf. Corp. Iur. Can., Extr. comm., I, 8, 1. 
*? Grec. Macn., Moral., XIV, 25, 48: Miene, P. L., LXXV, 1062. 
** Cf. Conc. Vat., Const. de Eccl., cap. 3. 

non plane sui iuris sunt, sed sub debita Romani Pontificis 
auctoritate positi, quamvis ordinaria iurisdictionis potestate 
fruantur, immediate sibi ab eodem Pontifice Summo impertita. 
Quapropter, ut Apostolorum ex divina institutione successores, “* 
a@ populo venerandi sunt; ac magis quam huius mundi mode- 
ratoribus, etiamsi altissimis, illud Episcopis, utpote Spiritus 
Sancti chrismate ornatis, convenit effatum: « Nolite tangere 
Christos meos ». * 

Itaque summo Nos maerore afficimur, cum Nobis affertur, 
non paucos e Nostris in Episcopatu Fratribus, idcirco quod facti 
sint forma gregis ex animo,** ac sacrum sibi traditum « fidei 
depositum » * strenue, ut addecet, fideliterque custodiant; 
idcirco quod sanctissimas leges urgeant, in animis hominum 
divinitus insculptas, ac sibi creditum gregem, supremi Pastoris 
exemplo, adversus rapaces lupos tutentur, non modo in se- 
metipsos illatas insectationes vexationesque perpeti, sed — quod 
crudelius ipsis graviusque est — in oves etiam suis curis com- 
missas, in apostolici laboris socios, ac vel in ipsas virgines Deo 
sacratas. Eiusmodi Nos iniuriam, utpote Nobismet ipsis inu- 
stam reputantes, Decessoris Nostri imm. rec. Gregorii Magni 
grandiloquam sententiam iteramus: Honor noster universalis 
Ecclesiae est honor; honor Noster solidus Fratrum Nostrorum 
est vigor; ac tunc Nos vere honorati sumus, cum singulis qui- 
busque debitus honor non negatur. ** 

Nec tamen putandum est, Christum Caput, cum tam su- 
blimi in loco sit positum, opem non requirere Corporis. Etenim 
de mystico quoque hoc Corpore illud asseverandum est, quod 
Paulus de humana concretione asseverat: « Non potest dicere... 
caput pedibus: non estis mihi necessarii ». °° Liquido utique 
patet christifideles divini Redemptoris ope omnino egere, cum 


** Cf. Cod. Iur. Can., can. 329, 1. 

** I Paral., XVI, 22; Ps., CIV, 15. 

* Cf. I Tim., VI, 20. 

“* Cf. Ep. ad Bulog., 30: Miane, P. L., LXXVII, 933. 

ipse dixerit: «Sine me nihil potestis facere », ” et cum ex Apo- 
stoli sententia, omne mystici huius Corporis incrementum in . 
aedificationem sui ex Christo Capite sit. "* Attamen hoc quoque 
retinendum est, quamvis mirandum prorsus videatur, Christum 
nempe requirere membra sua. Idque primo quidem, quatenus 
Iesu Christi persona a Summo geritur Pontifice, qui ne pasto- 
ralis officii onere obruatur, alios non paucos in sollicitudinis 
suae partes vocare debet, ac cotidie est totius comprecantis 
Ecclesiae adiutorio relevandus. Ac praeterea Servator noster, 
prout ipse per se non adspectabili modo Ecclesiam regit, a my- 
stici vult sui Corporis membris adiuvari in exsequendo Redem- 
ptionis opere. Quod tamen non ex eius indigentia debilitateque 
accidit, sed ex eo potius quod ipsemet ad maiorem intemera- 
tae suae Sponsae honorem rem ita disposuit. Dum enim in 
Cruce emoriens, immensum Redemptionis thesaurum Ecclesiae 
suae, nihil ea conferente, dilargitus est; ubi de eiusmodi the- 
sauro distribuendo agitur, id efficiendae sanctitatis opus non 
modo cum intaminata sua Sponsa communicat, sed ex eius 
etiam opera vult quodammodo oriri. Tremendum sane myste- 
rium, ac satis numquam meditatum: multorum nempe sa- 
lutem a mystici Iesu Christi Corporis membrorum precibus 
voluntariisque afflictationibus, ab iisdem hac de causa susce- 
ptis, pendere, et ab adiutrice Pastorum ac fidelium, imprimisque 
patrum matrumque familias opera, quam iidem divino Serva- 
tori nostro quasi sociam praestare debeant. 

In praesens autem rationibus modo expositis, quibus eruitur 
Christum Dominum socialis sui Corporis Caput esse vocandum, 
tres aliae adiciendae sunt, quae et ipsae intimis nexibus de- 
vinciuntur. 

Initium sumimus ex invicem conformata ratione, quam 
inter caput et corpus intercedere videmus, cum eiusdem natu- 
rae exsistant. Quam ad rem animadvertendum est naturam 
nostram, quamvis inferior sit angelica, ex Dei tamen bonitate 


 Toann., XV, 5. 
" Cf. Eph., IV, 16; Col., II, 19. 

angelorum naturam evincere: « Christus enim, ut dicit Aqui- 
nas, est Caput angelorum. Nam Christus praeest angelis etiam 
secundum humanitatem... Item etiam secundum quod homo 
angelos illuminat et in eis influit. Quantum autem ad naturae 
conformitatem, Christus non est Caput angelorum, quia non 
angelos apprehendit, sed — secundum Apostolum — semen 
Abrahae ».” Nec solum naturam nostram apprehendit Chri- 
stus, sed in fragili etiam, patibili mortalique corpore consan- 
guineus noster factus est. At si, Verbum « semetipsum exina- 
nivit, formam servi accipiens »,” hoc ea quoque de causa egit, 
ut suos secundum carnem fratres consortes faceret divinae na- 
turae,* cum in terrestri exsilio per sanctitatis effectricem gra- 
tiam, tum in caelesti patria per sempiternam assequendam bea- 
titatem. Idcirco enim Aeterni Patris Unigenitus filius hominis 
esse voluit, ut nos conformes efficeremur imagini Filii Dei, * 
ac renovaremur secundum imaginem illius, qui creavit nos. ” 
Ii igitur omnes, qui christiano nomine gloriantur, non modo 
divinum Servatorem nostrum, veluti excelsum perfectissimum- 
que virtutum omnium exemplar intueantur, sed per sollertem 
etiam peccatorum fugam sanctimoniaeque exercitionem studio- 
sissimam, ita eius doctrinam ac vitam suis moribus exprimant, 
ut cum Dominus apparuerit, in gloria similes ei fiant, videntes 
eum sicuti est. 

Quemadmodum autem singula membra sibi adsimulata vult 
Christus, ita totum etiam Ecclesiae Corpus. Quod profecto eve- 
nit, cum ipsa, Conditoris sui vestigiis insistens, docet, regit, 
divinumque sacrificium immolat. Ipsa praeterea, dum evange- 
lica consilia amplectitur, Redemptoris paupertatem, obedien- 
tiam, virginitatemque in se refert. Ipsa per multiplicia variaque 
instituta, quibus veluti monilibus ornatur, Christum quodam- 


"2 Comm. in ep. ad Eph., cap. 1, lect. 8; Hebr., II, 16-17. 
"> Philipp., II, 7. 

Of. II Petr., 1, 4. 

*’ Cf. Rom., VIII, 29. 

Cf. Col., III, 10. 

Cf. I Ioann., III, 2. 

modo commonsirat, vel in monte contemplantem, vel concio- 
nantem ad populos, vel sanantem aegros et saucios, ac peccatores 


‘ad frugem bonam convertentem, vel denique bene facientem 


omnibus. Nihil igitur mirum si eadem, quamdiu hisce in terris 
degit, insectationibus quoque, vexationibus doloribusque, Chri- 
stum imitando, afficiatur. 

Ac praeterea idcirco Ecclesiae Caput habendus est Christus, 
quod supernorum munerum plenitudine perfectioneque cum 
praestet, ex eiusmodi plenitudine mysticum eius Corpus haurit. 
Sicut enim —- quod plures Patres animadvertunt — mortalis 
nostri corporis caput sensibus omnibus pollet, dum ceterae con- 
cretionis nostrae partes tactu solummodo fruuntur, ita quae in 
societate christiana virtutes sunt, quae dona, quae charismata, 
ea omnia in eius Capite Christo perfectissime renident. « In 
ipso complacuit omnem plenitudinem inhabitare ». * Eum su- 
perna ea munera exornant, quae hypostaticam unionem comi- 
tantur: siquidem in eo Spiritus Sanctus habitat cum tali gra- 
tiarum plenitudine, ut maior intellegi nequeat. Ei data est « po- 
testas omnis carnis »; *® uberrimi in eo sunt « omnes thesauri 
sapientiae et scientiae ». *° Eaque etiam, quam visionis scien- 
tiam vocant, ita in eo viget ut tam ambitu quam claritate bea- 
tam id genus scientiam prorsus exsuperet sanctorum omnium 
caelitum. Ac denique tam ipse est plenus gratiae et veritatis, 
ut de inexhausta plenitudine eius nos omnes accipiamus. * 

Haec autem illius discipuli verba, quem singulari caritate 
diligebat Iesus, ad extremam edisserendam rationem Nos mo- 
vent, e qua quidem peculiari quodam modo evincitur Christum 
Dominum mystici sui Corporis Caput esse asseverandum. 
Sicut scilicet nervi in omnes nostri corporis artus e capite dif- 
funduntur, iisdemque sentiendi seseque movendi facultatem 
impertiunt, ita Servator noster vim virtutemque suam in Eccle- 
siam immittit, qua fit ut res divinae et illustrius a christifideli- 


*® Col. I, 19. 
** Cf. Ioann., XVII, 2. 
H, & 
“ Cf. Ioann., I, 14-16. 


u 
4 
| 


216 Acta Apostolicae Sedis - Commentarium Officiale 


bus cognoscantur et appetantur avidius. Ex eo profluit in Eccle- 
siae Corpus omnis lux, qua credentes divinitus illustrantur, 
omnisque gratia, qua sancti fiunt, sicut ipse sanctus est. 

Universam Ecclesiam suam illuminat Christus; quod qui- 
dem ex pene innumeris Sacrarum Litterarum sanctorumque 
Patrum locis comprobatur. « Deum nemo vidit unquam : unige- 
nitus Filius, qui est in sinu Patris, ipse enarravit ». ** Veniens 
a Deo magister, * ut testimonium perhiberet veritati, ** pri- 
maevam Apostolorum Ecclesiam ita sua luce illustravit, ut Apo- 
stolorum princeps exclamaret: « Domine, ad quem ibimus? 
verba vitae aeternae habes »;** Evangelistis e caelo ita adfuit, 
ut tamquam membra Christi illud operati sint, quod veluti 
dictante Capite cognoverunt. ** Atque etiam hodie nobis, hoc in 
terrestri exsilio commorantibus, est auctor fidei, sicut in patria 
consummator. *’ Ipse est qui in fideles lumen fidei infundit; 
ipse qui Pastores et Doctores, imprimisque suum in terris Vi- 
carium, supernis scientiae, intellectus, sapientiaeque donis di- 
vinitus ditat, ui fidei thesaurum fideliter adservent, strenue 
defendant, pie diligenterque explicent atque corroborent; ipse 
denique est, qui, etsi non visus, Ecclesiae Conciliis praesidet 
atque praelucet. 

Sanctitatis auctor est atque effector Christus. Nullus siqui- 
dem salutaris actus haberi potest, qui ex eo, tamquam e superno 
fonte, non profiuat. « Sine me, inquit, nihil potestis facere »..*° 
Si, ob admissa perpetrata, animi dolore paenitentiaque move- 
mur, si filiorum timore ac spe ad Deum convertimur, ipsius 
semper virtute ducimur. Gratia et gloria ex inexhausta eius 
plenitudine oriuntur. Eminentiora praesertim mystici sui Cor- 
poris membra, consilii, fortitudinis, timoris pietatisque donis 

* Cf. Ioann., I, 18. 

* Cf. Ioann., HI, 2. 

* Cf. Ioann., XVIII, 37. 

* Cf. Ioann., VI, 68. 

* Cf. Aucust., De cons. evang., I, 35, 54: Micne, P. L., XXXIV, 1070. 

* Cf. Hebr., XII, 2. 


Cf. Cyr. Atex., Hp. 55 de Symb.: Miane, P. G., LXXVII, 293. 
** Cf. Ioann., XV, 5. 

Servator noster continenter munerat, ut totum Corpus magis 


in dies magisque vitae sanctitate integritateque augeatur. Et 


quando Ecclesiae Sacramenta externo ritu administrantur, 
ipsemet effectum in animis operatur. °° Itemque ipse est, qui 
redemptos nutriens propria carne et sanguine, concitatos ac 
turbidos animi motus sedat; ipse est, qui gratias auget asse- 
quendamque animorum corporumque gloriam praeparat. Quos 
quidem divinae bonitatis thesauros, mystici sui Corporis mem- 
bris non modo idcirco impertire dicendus est, quod eos, tam 
eucharistica hostia in terris, quam clarificata in coelis, osten- 
sione vulnerum precumque effusione a Patre Aeterno efflagitat, 
sed idcirco etiam quod singulis singulas gratias « secundum 
mensuram donationis Christi », * eligit, determinat, distribuit. 
Ex quo consequitur ut a Divino Redemptore, tamquam ex ca- 
pitali fonte vim hauriens, « totum corpus compactum et con. 
nexum per omnem iuncturam subministrationis, secundum ope- 
rationem in mensuram uniuscuiusque membri, augmentum cor- 
poris faciat in aedificationem sui in caritate ».” 


* 


Quae supra exposuimus, Venerabiles Fratres, modum presse 
breviterque explanantes, quo Christus Dominus ex divina ple- 
nitudine sua in Ecclesiam vult ubera sua dona influant, ut 
eadem sibimet ipsi quam maxime adsimuletur, haud parum 
profecto conferunt ad tertiam illam edisserendam rationem, ex 
qua etiam eruitur cur sociale Ecclesiae Corpus nomine Christi 
decoretur: quae quidem in eo ponitur, quod Servator noster 
ab se conditam societatem ipse divinitus sustentat. 

Ut acute subtiliterque Bellarminus * animadvertit, haec 
Corporis Christi nominatio non ex eo solummodo explicanda 
est, quod Christus mystici sui Corporis Caput est dicendus, 


Cf. S. TuHom., III, gq. 64, a, 3. 

Eph., IV, 7. 

* Eph., IV, 16; cf. Col., II, 19. 

“ Cf. De Rom. Pont., I, 9; De Concil., II, 19. 

sed ex eo etiam quod ita Ecclesiam sustinet, et ita in Eccle- 
sia quodammodo vivit, ut ipsa quasi altera Christi persona 
exsistat. Quod quidem gentium Doctor ad Corinthios scribens 
affirmat, cum, nihil aliud adiiciens, « Christum » Ecclesiam 
vocat, ** ipsum profecto Magistrum imitatus, qui eidem Eccle- 
siam insectanti adclamaverat ex alto: « Saule, Saule, cur me 
persequeris? » ** Quin immo si Nysseno credimus, saepius ab 
Apostolo Ecclesia « Christus » nuncupatur; ** nec ignotum vo- 
bis est, Venerabiles Fratres, illud Augustini effatum: « Christus 
Christum praedicat ». °’ 

Nobilissima tamen eiusmodi appellatio non ita accipienda 
est, ac si ineffabile illud vinculum, quo Dei Filius concretam 
assumpsit humanam naturam, ad universam pertineat Eccle- 
siam; sed in eo posita est, quod Servator Noster bona maxime 
sibi propria ita cum Ecclesia sua communicat, ut haec secun- 
dum totam vitae suae rationem, tam adspectabilem quam arca- 
nam, Christi imaginem quam perfectissime exprimat. Nam per 
iuridicam, ut aiunt, missionem qua Divinus Redempior Aposto- 
los in mundum misit, sicut ipse missus erat a Patre, ** ipse est, 
qui per Ecclesiam baptizat, docet, regit, solvit, ligat, offert, sacri- 
ficat. Ea vero altiore donatione, interna ac sublimi prorsus, 
quam supra attigimus, Capitis scilicet rationem describentes 
influendi in membra sua, Christus Dominus Ecclesiam superna 
sua vita vivere iubet, totum eius Corpus divina virtute sua 
permeat, et singula membra secundum locum, quem in Cor- 
pore occupant, eo fere modo alit ac sustentat, quo cohaerentes 
sibi palmites vitis nutrit facitque frugiferos. ” 

Quodsi divinum hoc, a Christo datum, vitae virtutisque 
principium attente consideramus, prout ipsum fontem constituit 


Cf. I Cor., XII, 12. 

* Cf. Act., IX, 4; XXII, 7; XXVI, 14. 

** Cf. Greco. Niss., De vita Moysis: Miane, P. G., XLIV, 385. 

* Cf. Serm., CCCLIV, 1: Micne, P. L., XXXIX, 1563. 

* Cf. Ioann., XVII, 18 et XX, 21. 

* Cf. Leo XIII, Sapientiae Christianae: A. 8. S., XXII, 392; Satis cognitum: Ibi- 
dem, XXVIII, 710. 

culusvis doni gratiaeque creatae, facile intellegimus illud nihil 
aliud esse nisi Paraclitum Spiritum, qui a Patre Filioque pro- 
cedit, quique peculiari modo « Spiritus Christi » seu « Spiritus © 
Filii » dicitur.**° Hoc enim gratiae veritatisque Flamine Filius 
Dei in ipso intaminato Virginis sinu animam suam ornavit; 
hic Spiritus in deliciis habet in almo Redemptoris animo tam- 
quam in templo suo dilectissimo habitare; hunc Spiritum pro- 
prio effuso cruore Christus nobis in Cruce promeruit; hunc de- 
nique super Apostolos efflans, Ecclesiae ad peccata remittenda 
largitus est;**’ ac dum Christus solummodo hunc Spiritum non 
ad mensuram accepit, **’ membris tamen mystici Corporis non 
nisi secundum mensuram donationis Christi ex ipsius Christi 
plenitudine impertitur. °° Ac postquam Christus in Cruce cla- 
rificatus est, eius Spiritus cum Ecclesia uberrima effusione com- 
municatur, ut ipsa eiusque singula membra magis in dies ma- 
gisque Servatori nostro adsimulentur. Spiritus Christi est, qui 
nos adoytivos Dei filios effecit, ** ut aliquando « omnes reve- 
lata facie gloriam Domini speculantes, in eandem imaginem 
transformemur a claritate in claritatem ». ** 

Huic autem Christi Spiritui tamquam non adspectabili 
principio id quoque attribuendum est, ut omnes Corporis partes 
tam inter sese, quam cum excelso Capite suo coniungantur, totus 
in Capite cum sit, totus in Corpore, totus in singulis membris; 
quibus pro diversis eorum muneribus atque officiis, pro maiore 
vel minore, quo fruuntur spiritualis sanitatis gradu, diversis 
rationibus praesens est atque adsistit. Ille est, qui caelesti vitae 
halitu in omnibus corporis partibus cuiusvis est habendus actio- 
nis vitalis ac reapse salutaris principium. Ille est, qui licet per 
se ipse in omnibus membris habeatur, in iisdemque divinitus 
agat, in inferioribus tamen etiam per superiorum ministerium 


10° Rom., VIII, 9; II Cor., III, 17; Geal., IV, 6. 
Cf. IOANN., XX, 22. 

403 Cf. Ioann., III, 34. 

108 Cf. Bph., I, 8; IV, 7. 

« Cf. Rom., VIII, 14-17; Gal., IV, 6-7. 

operatur; ille denique est, qui dum Ecclesiae nova semper in 
dies, sua afflante gratia, incrementa parit, membra tamen, a Cor- 
pore omnino abscissa, renuit sanctitatis gratia inhabitare. Quam 
quidem Iesu Christi Spiritus praesentiam operationemque sa- 
pientissimus Decessor Noster imm. mem. Leo XIII Encyclicis 
Litteris Divinum illud per haec verba presse nervoseque signi- 
ficavit: « Hoc affirmare sufficiat, quod cum Christus Caput sit 
Ecclesiae, Spiritus Sanctus sit eius anima ». *** 

Si vero vitalem illam vim virtutemque, qua tota Christia- 
norum communitas a Conditore suo sustentatur, iam non in 
semet ipsa, sed in creatis, qui inde oriuntur, effectibus specta- 
mus, in caelestibus ea muneribus consistit, quae Redemptor no- 
ster una cum Spiritu suo Ecclesiae impertit, unaque cum Spi- 
ritu suo, supernae lucis dator sanctitatisque effector, operatur. 
Ecclesia igitur haud aliter ac sancta eius omnia membra, gran- 
dem hanc Apostoli sententiam sibi sumere potest: « Vivo 
autem; iam non ego; vivit vero in me Christus ». °°’ 

Haec Nostra de « Capite mystico »** facta eloquia im- 
perfecta quidem manerent, si non paucis saltem attingeremus 
hanc eiusdem Apostoli sententiam: « Christus Caput est Eccle- 
siae: Ipse Salvator Corporis eius ». *** Hisce enim verbis po- 
strema indicatur ratio, cur Corpus Ecclesiae Christi nomine 
donetur. Est nempe Christus huius Corporis divinus Servator. 
Ipse enim iure meritoque a Samaritanis praedicatur « Salvator 
mundi »; **° immo absque ullo dubio dicendus est « Salvator 
omnium »; quamvis cum Paulo sit addendum: « maxime fide- 
lium ». ** Prae aliis videlicet omnibus, membra sua, quae Ec- 
clesiam constituunt, acquisivit sanguine suo. ‘” Haec tamen, 
cum supra de Ecclesia e Cruce orta, de Christo lucis datore 


6 A. S. S., XXIX, p. 650. 

40? Gal., II, 20. 

36 Cf. AmsBros., De Elia et ieiun., 10, 36-37 et In Psalm. 118, serm. 20, 2: MIGNE, 
P. L., XIV, 710 et XV, 1483. 

10° Eph., V, 23. 

ue Toann., IV, 42. 

effectoreque sanctitatis, deque eodem mystici sui Corporis su- 
stentatore, enucleate satis scripserimus, non est cur amplius 


explanemus, sed cur potius omnes, immortales grates agentes © 


Deo, demisso intentoque animo meditemur. Quod autem Ser- 
vator noster, olim e Cruce pendens, inchoavit, id perpetuo con- 
tinenterque in caelesti beatitate peragere non desinit: « Caput 
nostrum, ait Augustinus, interpellat pro nobis: alia membra 
recipit, alia flagellat, alia mundat, alia consolatur, alia creat, 
alia vocat, alia revocat, alia corrigit, alia redintegrat ». ** Nos 
autem omnes Christo in salutifero hoc opere debemus so- 
ciam praestare operam, « qui ex uno et per unum salvamur 
et salvamus ». 


* * 


Iam nunc, Venerabiles Fratres, ad illud edisserendum gra- 
dum faciamus, per quod quidem in sua luce ponere cupimus 
Christi Corpus, quod est Ecclesia, mysticum esse appellandum. 
Appellationem eiusmodi, quae iam in piurium aetatis vete- 
ris scriptorum usu habetur, haud pauca Summorum Pontifi- 
cum documenta comprobant. Non autem una de causa haec 
vox adhibenda est; quandoquidem per illam sociale Ecclesiae 
Corpus, cuius Christus Caput est ac moderator, internosci po- 
test a physico eius Corpore, quod e Deipara Virgine natum 
nunc ad Patris dexteram sedet, velisque Eucharisticis delite- 
scit; ac discerni item potest, quod ob hodiernos errores maioris 
momenti est, a naturali quovis corpore sive physico, sive, ut 
aiunt, morali. 

Dum enim in naturali corpore unitatis principium ita par- 
tes iungit, ut propria, quam vocant, subsistentia singulae pror- 
sus careant; contra in mystico Corpore mutuae coniunctionis 
vis, etiamsi intima, membra ita inter se copulat, ut ‘singula 
omnino fruantur persona propria. Accedit quod, si totius et 
singulorum membrorum mutuam inter se rationem conside- 


3 Fnarr. in Ps., LXXXV, 5: Miane, P. L., XXXVII, 1085. 
4 Crem. ALEx., Strom., VII, 2: Miane, P. G., IX, 413. 

ramus, in physico quolibet viventi corpore totius concretionis 
emolumento membra singula universa postremum unice de- 
stinantur, dum socialis quaelibet hominum compages, si modo 
ultimum utilitatis finem inspicimus, ad omnium et uniuscuius- 
que membri profectum, utpote personae sunt, postremum or- 
dinantur. Itaque — ut ad rem nostram regrediamur — sicut 
Aeterni Patris Filius ob sempiternam omnium nostrum sa- 
lutem de caelo descendit, ita Corpus Ecclesiae condidit divi- 
noque Spiritu ditavit ad immortalium procurandam assequen- 
damque animarum beatitatem, secundum illud Apostoli: 
« Omnia enim vestra sunt; vos autem Christi; Christus autem 
Dei ». ** Ut enim Ecclesia in bonum conformatur fidelium, ita 
in Dei et quem ipse misit Christi Iesu gloriam destinatur. 

Quodsi mysticum comparamus cum morali, ut aiunt, cor- 
pore, tum etiam animadvertendum est non leve quiddam inte- 
resse, sed aliquid summi momenti inter utrumque summaeque 
gravitatis. In hoc enim, quod morale vocant, nihil aliud est 
unitatis principium, nisi finis communis, communisque omnium 
in eundem finem per socialem auctoritatem conspiratio; dum 
in mystico, de quo agimus, Corpore conspirationi huic inter- 
num aliud adiungitur principium, quod tam in universa com- 
page, quam in singulis eius partibus reapse exsistens virtuteque 
pollens, talis est excellentiae, ut ratione sui omnia unitatis vin- 
cula, quibus vel physicum vel morale corpus copuletur, in im- 
mensum prorsus evincat. Hoc est, ut supra diximus, aliquid 
non naturalis, sed superni ordinis, immo in semet ipso infinitum 
omnino atque increatum: Divinus nempe Spiritus, qui, ut ait 
Angelicus, « unus et idem numero, totam Ecclesiam replet et 
unit 

Recta igitur vocis huius significatio in mentem revocat, Ec- 
clesiam, quae perfecta genere suo societas haberi debet, non ex 
socialibus solummodo ac iuridicis elementis rationibusque con- 
stare. Ea nimirum longe praestantior est quam quaelibet aliae 


48 T Cor., III, 23; Prus XI, Divini Redemptoris: A. A. S., 1987, p. 80. 
De Veritate, q. 29, a. 4, 

hominum communitates; *’ quibus quidem sic antecellit, ut 
gratia naturam exsuperat, rebusque caducis omnibus immorta- 
lia sunt praestabiliora.'"* Id genus communitates, imprimisque — 
Civilis Societas, utique non spernendae sunt, nec parvi haben- 
dae; verumtamen in earum rerum ordine non tota Ecclesia est, 
sicut in mortalis corporis nostri concretione, non totus homo. *” 
Quamvis enim iuridicae rationes, quibus Ecclesia etiam innititur 
atque componitur, ex divina oriantur a Christo data constitu- 
tione, ad supernumque finem assequendum conferant, id tamen, 
quo christiana societas ad gradum evehitur, qui omnem naturae 
ordinem prorsus evincit, Redemptoris nostri Spiritus est, qui 
ceu fons gratiarum, donorum, ac charismatum omnium, per- 
petuo et intime Ecclesiam replet et in ea operatur. Siquidem, 
quemadmodum mortalis nostri corporis compages mirificum 
utique est Creatoris opus, sed quam longissime distat ab ex- 
celsa animi nostri dignitate: sic socialis christianae reipublicae 
structura, quamvis divini Architecti sui sapientiam praedicet, 
aliquid tamen inferioris omnino ordinis est, ubi cum spiritua- 
libus donis comparatur, quibus eadem ornatur ac vivit, cum 
eorumque divino fonte. 

Ex iis, quae adhuc, Venerabiles Fratres, vobis scribendo 
explanandoque persecuti sumus, omnino patet gravi eos in 
errore versari, qui ad arbitrium suum quasi latentem minime- 
que conspicuam fingant Ecclesiam; itemque qui eam perinde 
habeant atque institutum quoddam humanum cum certa qua-_ 
dam disciplinae temperatione externisque ritibus, at sine su- 
pernae vitae communicatione. *° Dum contra, sicut Christus 
Ecclesiae Caput et exemplar, « non omnis est, si in eo vel hu- 
mana dumtaxat spectetur natura visibilis..., vel divina tantum- 
modo natura invisibilis..., sed unus est ex utraque et in utraque 
natura...: sic Corpus eius mysticum », *' quandoquidem Dei 


“1 Cf. Leo XIII, Sapientiae christianae: A. S. S., XXII, p. 392. 
"8 Cf. Leo XIII, Satis cognitum: A. S. S., XXVIII, p. 724. 

4° Cf. Ibidem, p. 710. 

12° Cf. Ibidem, p. 710. 

32 Cf. Ibidem, p. 710. 


‘, 
t 


Acta Apostolicae Sedis ~ Commentarium Officiale 


Verbum humanam naturam assumpsit doloribus obnoxiam, ut 
adspectabili societate condita et divino sanguine consecrata, 
« per visibilem gubernationem ad invisibilia homo revocare- 
tur », 

Quapropter funestum etiam eorum errorem dolemus atque 
improbamus, qui commenticiam LEcclesiam sibi somniant, 
utpote societatem quandam caritate alitam ac formatam, cui 
quidem — non sine despicientia — aliam opponunt, quam iuri- 
dicam vocant. At perperam omnino eiusmodi distinctionem in- 
ducunt: non enim intellegunt divinum Redemptorem eadem 
ipsa de causa conditum ab se hominum coetum, perfectam vo- 
luisse genere suo societatem constitutam, ac iuridicis omnibus 
socialibusque elementis instructam, ut nempe salutiferum Re- 
demptionis opus hisce in terris perennaret; ** et ad eundem 
finem assequendum caelestibus eam voluisse donis ac muneribus 
a Paraclito Spiritu ditatam. Eam utique Aeternus Pater voluit 
« regnum Filii dilectionis suae »;** attamen reapse regnum, 
in quo nimirum credentes omnes plenum praestarent intellectus 
voluntatisque suae obsequium, ”° ac demisso obedientique 
animo ei sese confirmarent, qui pro nobis « factus est obediens 
usque ad mortem ».’** Nulla igitur veri nominis oppositio vel 
repugnantia haberi potest inter invisibilem, quam vocant, Spi- 
ritus Sancti missionem, ac iuridicum Pastorum Doctorumque 
a Christo acceptum munus; quippe quae, — ut in nobis corpus 
animusque — se invicem compleant ac perficiant, et ab uno 
eodemque Servatore nostro procedant, qui non modo divinum 
afflando halitum dixit: « Accipite Spiritum Sanctum », *’ sed 
etiam clara voce imperavit: « Sicut misit me Pater, et ego mitto 
vos »; ** itemque: « Qui vos audit, me audit ». *” ‘ 

22'S. Toomas, De veritate, q. 29, .a 4, ad 3. 

-#™ Conc. Vat., Sess. LV, Const. dogm. de Eccl., prol. 

Ool., I, 18. 

5 Conc. Vat., Sess. III, Const. de jide cath., cap. 3. 

Philipp., II, 8. 

87 TOANN, XX, 22. 

Quodsi in Ecclesia aliquid cernitur, quod humanae arguit 
conditionis nostrae infirmitatem, id quidem non iuridicae 
est eius constitutioni attribuendum, sed lamentabili potius . 
singulorum ad malum proclivitati, quam idcirco divinus eius 
Conditor in altioribus etiam mystici sui Corporis membris esse 
patitur, ut et ovium Pastorumque virtus comprobetur, et in 
omnibus increscant christianae fidei promerita. Christus enim, 
uf supra diximus, ex constituto a se coetu seclusos noluit pec- 
catores; si igitur nonnulla membra spiritualibus morbis labo- 
rant, non est cur erga Ecclesiam nostrum minuamus amorem, 
sed cur potius erga eius membra pietatem adaugeamus. 

Utique absque ulla labe refulget pia Mater in sacramentis, 
quibus filios procreat et alit; in fide, quam nullo non tempore 
intaminatam servat; in legibus sanctissimis, quibus omnes 
iubet, consiliisque evangelicis quibus admonet; in coelesti- 
bus denique donis et charismatis, per quae innumera parit, 
inexhausta sua fecunditate,**° martyrum, virginum confesso- 
rumque agmina. Attamen eidem vitio verti nequit, si quaedam 
membra vel infirma vel saucia languescant, quorum nomine 
cotidie ipsa Deum deprecatur: « Dimitte nobis debita nostra », 
quorumque spirituali curae, nulla interposita mora, materno 
fortique animo incumbit. 

Cum igitur « mysticum » Iesu Christi Corpus nuncupamus, 
per ipsam huius vocis significationem gravissime admonemur. 
Quae quidem monita in hisce 8. Leonis verbis quodammodo 
resonant: « Agnosce, o Christiane, dignitatem tuam, et divinae 
consors factus naturae, noli in veterem vilitatem degeneri con- 
versatione redire. Memento cuius Capitis et cuius Corporis sis 
membrum 


Placet in praesens, Venerabiles Fratres, peculiarissimo modo 
verba facere de nostra cum Christo in Ecclesiae Corpore con- 


130 Cf. Conc. Vat., Sess. III, Const. de fide cath., cap. 3. 
131 Serm., XXI, 3: Micne, P. L., LIV, 192-193. 

iunctione, quae si — ut iure meritoque Augustinus ait *? — 
res grandis est, arcana atque divina, hac eadem tamen de causa 
saepenumero contingit, ut a nonnullis perperam intellegatur 
atque explicetur. Imprimis patet eam arctissimam esse: nam in 
Sacris Litteris non modo casti connubii vinculo adsimulatur, et 
cum vitali palmitum vitisque unitate, nostrique corporis com- 
pagine comparatur;*** sed etiam tam intima exhibetur, ut -— 
secundum illud Apostoli: « Ipse (Christus) est Caput Corporis 
Ecclesiae » —-*** perantiqua perpetuoque a Patribus tradita do- 
cumenta doceant, divinum Redemptorem cum suo sociali Cor- 
pore unam dumtaxat constituere mysticam personam, seu ut 
Augustinus ait: Christum totum. **’ Quin immo ipse Servator 
noster in sacerdotali sua oratione eiusmodi coagmentationem 
cum miranda illa unitate, qua Filius est in Patre et Pater in 
Filio, conferre non dubitavit. *** 

Nostra autem, quae in Christo est et cum Christo compages, 
primo loco ex eo constat, quod cum christiana respublica ex 
Conditoris sui voluntate sociale exsistat perfectumque Corpus, 
idcirco in ea copulatio insit oportet membrorum omnium ob 
eorum in eundem finem conspirationem. Quo autem nobilior est 
finis, ad quem haec conspiratio contendit, quo divinior est fons 
ex quo eadem procedit, eo excelsior procul dubio evadit unitas. 
Iam vero altissimus finis est: continuata nempe ipsius Corporis 
membrorum sanctificatio in gloriam Dei et Agni, qui oceisus 
est. *’ Fons autem divinissimus: non modo scilicet Aeterni Pa- 
tris placitum, studiosaque Servatoris nostri voluntas, sed inter- 
nus etiam Sancti Spiritus in mentes animosque nostros afflatus 
atque appulsus. Si enim ne minimus quidem actus, qui ad sa- 
lutem conducat, elici potest, nisi in Spiritu Sancto, quomodo 
possunt innumerae cuiusvis gentis, cuiusvis stirpis multitudines 


2 Cf. AucusT., Contra Faust., 21, 8: Miane, P. L., XLII, 392. 

** Cf. Eph., V, 22-23; Ioann., XV, 1-5; Eph., IV, 16. 

8 Cf. Enarr. in Ps., XVII, 51 et XC, II, 1: Miane, P. L., XXXVI, 154 et XXXVII, 
1159. 

#36 Toann., XVII, 21-23. 

in supremam unius trinique Numinis gloriam communi con- 
silio conspirare, nisi ex illius virtute, qui a Patre Filioque uno 
aeternoque efflatur amore ? , 
Quoniam vero, ut supra diximus, sociale eiusmodi Christi 
Corpus ex Conditoris sui voluntate adspectabile esse debet, con- 
spiratio illa membrorum omnium extrinsecus etiam sese mani- 
festet opus est, cum per eiusdem fidei professionem, tum per 
eorundem communionem sacrorum, per eiusdemque participa- 
tionem sacrificii, tum denique per actuosam earundem legum 
observantiam. Idque praeterea omnino necessarium est, ut in 
oculis omnium conspicuum adsit supremum Caput, a quo mu- 
tua invicem adiutrix omnium opera ad propositum assequen- 
dum finem efficienter dirigatur: Iesu Christi dicimus in terris 
Vicarium. Quemadmodum enim divinus Redemptor Paracli- 
tum misit veritatis Spiritum, qui suas partes agens,*** arcanam 
sumeret Ecclesiae gubernationem, ita Petro eiusque Successo- 
ribus mandavit, ut suam in terris gerentes personam perspici- 
bilem quoque christianae reipublicae moderationem agerent. 
Iuridicis autem hisce vinculis, quae iam ratione sui sufii- 
ciunt, ut cuiusvis alius, etsi supremae, humanae societatis nexus 
lounge exsuperentur, alia necesse est accedat unitatis ratio ob 
tres illas virtutes, quibus nos inter et cum Deo arctissime co- 
pulamur: christianam inquimus fidem, spem caritatemque. 
Siquidem « unus Dominus, ut admonet Apostolus, una 
fides » ** ea nimirum fides, qua uni Deo adhaeremus et ei, 
quem misit, Iesu Christo. “° Quam intime vero hac fide 
obstringamur Deo, verba discipuli docent, quem Iesus peculiari 
modo diligebat: « Quisquis confessus fuerit, quoniam Iesus est 
Filius Dei, Deus in eo manet et ipse in Deo ».'*? Nec minus 
inter nos et cum divino Capite nostro christiana hac fide copu- 
lamur. Nam quotquot credentes sumus, « habentes... eumdem 
spiritum fidei », **? eadem Christi luce collustramur, eodem 


438 Cf. Ioann., XIV, 16 et 26. 
1° Hoh., IV, 5. 

4° Cf. Ioann., XVII, 8. 

441 T Joann., IV, 15. 

13 JT Cor., IV, 18. 

Christi pabulo enutrimur, eademque Christi auctoritate et ma- 
gisterio regimur. Quodsi idem in omnibus fidei spiritus virescit. 
omnes quoque eandem vitam « in fide vivimus Filii Dei, qui 
dilexit nos et tradidit semet ipsum pro nobis »; *** et Christus 
Caput nostrum vivida fide in nobis susceptus et habitans in 
cordibus nostris, ‘“* sicut fidei nostrae est auctor, ita erit et 
consummator. 

Sicut autem per fidem hisce in terris Deo ut veritatis fonti 
adhaeremus, ita eum per christianae spei virtutem appetimus 
ut fontem beatitatis, « exspectantes beatam spem et adventum 
gloriae magni Dei ». “* Ob commune autem illud caelestis 
Regni desiderium, quo heic manentem civitatem habere renui- 
mus, sed futuram inquirimus, “’ supernamque gloriam anhe- 
lamus, gentium Apostolus dicere non dubitavit : « Unum Corpus 
et unus Spiritus, sicut vocati estis in una spe vocationis ve- 
strae »; “** immo Christus in nobis veluti spes gloriae re- 
sidet. 

At si fidei et spei nexus, quibus cum Divino Redemptore 
nostro in mystico eius Corpore iungimur, magnae sunt gravi- 
tatis maximique momenti, non minoris profecto gravitatis effi- 
cientiaeque sunt vincula caritatis. Namque, si etiam in rerum 
natura aliquid praestantissimum est amor, ex quo vera ami- 
citia ducitur, quid de superno illo amore dicendum, qui ab ipso 
Deo in animos infunditur nostros? « Deus caritas est, et ‘qui 
manet in caritate, in Deo manet et Deus in eo ».**° Quae qui- 
dem caritas id efficit quasi ex constituta a Deo lege, ut in nos 
amantes eum redamantem descendere iubeat, secundum illud: 
« Si quis diligit me..., et Pater meus diliget eum, et ad eum 
veniemus et mansionem apud eum faciemus ».*” Caritas igitur 


43 Cf. Gal., II, 20. 

44 Cf. Eph., III, 17 
48 Cf. Hebr., XII, 2 

Cf. Hebr., XIII, 14. 
“8 Hph., IV, 4. 

Of. Col., I, 27. 

omni alia virtute arctius nos coniungit cum Christo, cuius cae- 
lesti ardore inflammati, tot Ecclesiae filii gavisi sunt pro eo 
contumeliam pati, et ad supremum usque vitae halitum san-- 
guinisque effusionem, quaelibet, etsi maxime ardua, obire atque 
evincere. Quapropter divinus Servator noster hisce verbis vehe- 
menter nos adhortatur: « Manete in dilectione mea », Et quan- 
doquidem caritas ieiuna res est ac prorsus vacua, si bonis ope- 
ribus non panditur et quodammodo efficitur, idcirco haec con- 
tinuo subiungit: « Si praecepta mea servaveritis, manebitis in 
dilectione mea; sicut et ego Patris mei praecepta servavi et 
maneo in eius dilectione ».*” 

Huic tamen erga Deum, erga Christum amori caritas in 
proximos respondeat oportet. Siquidem quomodo asseverare 
possumus divinum nos Redemptorem diligere, si eos oderimus, 
quos ipse ut mystici sui Corporis membra faceret, pretioso suo 
sanguine redemit ? Quamobrem ita ille nos admonet, quem prae 
ceteris Christus dilexit Apostolus: « Si quis dixerit quoniam 
diligo Deum, et fratrem suum oderit; mendax est. Qui enim 
non diligit fratrem suum, quem videt, Deum, quem non videt, 
quomodo potest diligere? Et hoc mandatum habemus a Deo, 
ut qui diligit Deum, diligat et fratrem suum ».*** Immo id 
etiam est affirmandum, eo magis nos fore cum Deo, cum Christo 
coniunctos, quo magis futuri simus alter alterius membra, ** 
pro invicem sollicita;*** sicut ex altera parte, eo magis nos 
fore inter nos cohaerentes caritateque copulatos, quo flagran- 
tiore amore ad Deum divinumque Caput nostrum adstricti fue- 
rimus. 

Nos autem Unigenitus Dei Filius, iam ante mundi exordium, 
aeterna infinitaque cognitione sua perpetuoque amore amplexus 
est. Quem quidem amorem, ut adspectabili ac miranda prorsus 
ratione patefaceret, nostram sibi in hypostaticam unitatem 
adiunxit naturam; qua fit —- quod candida quadam simplici- 


183 ToaNN., XV, 9-10. 

tate Maximus Taurinensis animadvertit — ut « in Christo caro 
nostra nos diligat ». *** 

Eiusmodi vero amantissima cognitio, qua divinus Redem- 
ptor a primo Incarnationis suae momento nos prosecutus est, 
studiosam quamlibet humanae mentis vim exsuperat; quando- 
quidem per beatam illam visionem, qua vixdum in Deiparae 
sinu exceptus, fruebatur, omnia mystici Corporis membra con- 
tinenter perpetuoque sibi praesentia habet, suoque complectitur 
salutifero amore. O mira erga nos divinae pietatis dignatio; o 
inaestimabilis ordo immensae caritatis! In praesepibus, in 
Cruce, in sempiterna Patris gloria omnia Ecclesiae membra 
Christus sibi conspecta sibique coniuncta habet longe clarius, 
longeque amantius, quam mater filium suum in gremio positum, 
quam quilibet semetipsum cognoscit ac diligit. 

Ex hucusque allatis facile cernitur, Venerabiles Fratres, 
cur Paulus Apostolus tam frequenter scribat Christum esse in 
nobis, nosque esse in Christo. Quod quidem subtiliore quoque 
ratione comprobatur. Est nempe Christus in nobis, ut supra 
enucleate satis exposuimus, per Spiritum suum, quem nobiscum 
communicat, et per quem ita in nobis operatur, ut quaecumque 
divina a Spiritu Sancto in animis peraguntur, etiam a Christo 
ibi peracta dicantur oporteat. **’ « Si quis Spiritum Christi non 
habet, inquit Apostolus, hic non est eius: si autem Christus 
in vobis est..., spiritus vivit propter iustificationem ». *** 

Ex eadem autem Spiritus Christi communicatione efficitur, 
ut, cum omnia dona, virtutes et charismata, quae in Capite 
excellenter, uberrime efficienterque insunt, in omnia Ecclesiae 
membra deriventur, et in iis secundum locum quem in mystici 
Iesu Christi Corpore occupant, in dies perficiantur, Ecclesia 
veluti plenitudo constituatur et complementum Redemptoris; 
Christus vero quoad omnia in Ecclesia quodammodo adimplea- 
tur. ** Quibus quidem verbis ipsam attigimus rationem, cur, 


Serm. XXIX: Micne, P. L., LVII, 594. 

‘st Cf. 8. THom., Comm, in Ep. ad Eph., cap. II, lect. 5. 
Rom., VIII, 9-10. 

** Cf. S. Tuom., Comm. in Ep. ad Eph., cap. I, lect. 8. 

secundum Augustini placita, iam breviter indicata, Caput my- 
sticum, quod Christus est, et Ecclesia, quae hisce in terris veluti 
alter Christus eius personam gerit, unum novum hominem con- . 
stituant, quo in salutifero Crucis opere perpetuando caelum et 
terra iungantur: Christum dicimus Caput et Corpus, Christum 
totum. | 
Profecto non sumus nescii, arcanae huic intellegendae expli- 
candaeque doctrinae -— quae circa nostram versatur cum Divino 
Redemptore coniunctionem, peculiarique modo circa Spiritus 
Sancti in animis inhabitationem — multa obstare velamina, 
quibus arcana eadem doctrina ob inquirentium mentis debilita- 
tem quasi quadam caligine obvolvatur. At novimus etiam ex 
recta adsiduaque huius rei pervestigatione, atque ex variarum 
opinionum conflictu sententiarumque concursu, si modo veri- 
tatis amor ac debitum Ecclesiae obsequium eiusmodi inquisi- 
tionem dirigant, pretiosa scatere atque exsilire lumina, quibus 
in sacris quoque id genus disciplinis profectus reapse habeatur. 
Non eos igitur improbamus, qui diversas vias rationesque ingre- 
diantur ad tam altum attingendum et pro viribus collustrandum 
mirandae huius nostrae cum Christo coniunctionis mysterium. 
Verumtamen id omnibus commune atque inconcussum esto, si 
a germana velint doctrina, a rectoque Ecclesiae magisterio 
non aberrare: omnem nempe reicendum esse mysticae huius 
coagmentationis modum, quo christifideles, quavis ratione ita 
creatarum rerum ordinem praetergrediantur, atque in divina 
perperam invadant, ut vel una sempiterni Numinis atiributio 
de iisdem tamquam propria praedicari queat. Ac praeterea cer- 
tissimum illud firma mente retineant, hisce in rebus omnia 
esse habenda Sanctissimae Trinitati communia, quatenus eadem 
Deum ut supremam efficientem causam respiciant. 
Animadvertant quoque necesse est, hac in causa de occulto 
mysterio agi, quod in hoc terrestri exsilio, velamine quolibet 
detectum, omnino introspici, humanaque lingua significari num- 
quam possit. Inhabitare quidem Divinae Personae dicuntur, 
quatenus in creatis animantibus intellectu praeditis imperscru- 
tabili modo praesentes, ab iisdem per cognitionem et amorem 

attingantur, **° quadam tamen ratione omnem naturam tran- 
scendente, ac penitus intima et singulari. Ad quam quidem 
intuendam ut parumper saltem accedamus, non illa via ac ratio 
neglegenda est, quam Vaticana Synodus *” in id genus rebus 
valde commendat; quae quidem ad hauriendam lucem conten- 
dens, qua Dei arcana paullisper saltem internoscantur, id asse- 
quitur, mysteria eadem inter se comparans et cum supremo 
fine, quo dirigantur. Opportune igitur sapientissimus Decessor 
Noster fel. rec. Leo XIII, cum de hac nostra cum Christo con- 
iunctione deque Divino nos inhabitante Paraclito loqueretur, 
ad beatam illam visionem oculos convertit, qua aliquando in 
caelis haec eadem mystica copulatio consummationem suam 
perfectionemque consequetur. « Haec mira coniunctio, inquit, 
quae suo nomine inhabitatio dicitur, conditione tantum seu 
statu ab ea discrepat, qua caelites Deus beando complectitur ».*” 
Qua quidem visione, modo prorsus ineffabili fas erit Patrem, 
Filium Divinumque Spiritum mentis oculis superno lumine 
auctis contemplari, divinarum Personarum processionibus ae- 
ternum per aevum proxime adsistere, ac simillimo illi gaudio 
beari, quo beata est sanctissima et indivisa Trinitas. 

Quae autem hactenus de arctissima hac mystici Iesu 
Christi Corporis cum Capite suo coniunctione proposuimus, 
imperfecta Nobis viderentur, si heic pauca saltem de Sanctis- 
sima Eucharistia non adiiceremus, qua eiusmodi coniunctio hac 
in mortali vita velut ad culmen adducitur. 

Voluit siquidem Christus Dominus ut haec miranda, ac 
numquam satis exornata laudibus coagmentatio, qua inter nos 
et cum divino Capite nostro iungimur, per Eucharisticum 
Sacrificium peculiari modo credentibus manifestaretur. In 
eo enim sacrorum administri non solum Servatoris nostri 
vices gerunt, sed totius etiam mystici Corporis singulorum- 
que fidelium; itemque in eo christifideles ipsimet immacu- 
latum Agnum, unius sacerdotis voce in altari praesentem 


Cf. S. Tuom., I, 43, a. 3. 

constitutum, communibus votis precibusque consociati, per 
eiusdem sacerdotis manus Aeterno Patri porrigunt, gratissimam 
quidem Jaudis placationisque hostiam pro totius Ecclesiae ne-. 
cessitatibus. Et perinde ac divinus Redemptor, in Cruce mo- 
riens, semet ipsum, ut totius humani generis Caput, Aeterno 
Patri obtulit, ita idem « in hac oblatione munda » ** non modo 
semet ipsum, ut Ecclesiae Caput, caelesti Patri offert, sed in 
semet ipso mystica etiam sua membra, quippe qui eadem omnia, 
debiliora quoque et infirmiora, in Corde suo amantissime in- 
cludat. 

Eucharistiae vero sacramentum, dum vivida et mira prorsus 
unitatis Ecclesiae imago exsistit, — quandoquidem consecran- 
dus panis ex multis granis oriens in unum coalescit '** — nobis 
ipsum supernae gratiae auctorem impertit, ut illum ex eo cari- 
tatis Spiritum hauriamus, quo non iam nostram, sed Christi 
vitam vivere iubeamur, et in omnibus socialis sui Corporis 
membris Redemptorem ipsum diligamus. 

Si igitur in tristissimis, quibus hodie angimur, rerum adiun- 
ctis, plurimi habeantur, qui Christo Domino, Eucharisticis velis 
delitescenti, ita adhaereant, ut nec trihulatio, nec angustia, nec 
fames, nec nuditas, nec periculum, nec persecutio, nec gladius 
eos separare queant ab eius caritate, *** tum procul dubio sacra 
Synaxis, non sine providentis Dei consilio, postremis hisce tem- 
poribus in frequentiorem usum inde a pueritia restituta, illius 
fortitudinis fons evadere queat, quae haud raro christianos 
etiam heroas excitare ac fovere possit. 


Haec sunt, Venerabiles Fratres, quae, si Christifideles pie 
ac recte intellegant diligenterque retineant, facilius ab illis etiam 
erroribus cavere possunt, qui ex difficilis huius causae investi- 
gatione, per arbitrium a quibusdam peracta, non sine magno 
catholicae fidei discrimine animorumque perturbatione scateant. 


Mat, I, 11. 
184 Cf. Didache, IX, 4. 
+8 Cf. Rom., VIII, 35. 

Non enim desunt, qui haud satis considerantes Paulum Apo- 
stolum translata tantummodo verborum significatione hac in 
re fuisse locutum, nec peculiares ac proprias corporis physici, 
moralis, mystici significationes, ut omnino oportet, distinguen- 
tes, perversum aliquod inducunt unitatis commentum; quan- 
doquidem divinum Redemptorem et Ecclesiae membra in phy- 
sicam unam personam coire et coalescere iubent, et dum ho- 
minibus divina attribuunt, Christum Dominum erroribus 
humanaeque in malum proclivitati obnoxium faciunt. A qua 
quidem doctrinae fallacia quemadmodum catholica fides san- 
ctorumque Patrum praecepta prorsus abhorrent, ita pariter 
gentium Apostoli mens ac sententia omnino refugit, qui, quam- 
vis Christum eiusque mysticum Corpus mira inter se coagmen- 
tatione coniungat, alterum tamen alteri, ut Sponsum Sponsae, 
opponit. *** 

Nec minus a veritate aberrat periculosus eorum error, qui 
ex arcana omnium nostrum cum Christo coniunctione insanum 
quemdam, ut aiunt, guietismum deducere conantur; quo quidem 
spiritualis omnis Christianorum vita eorumque ad virtutem pro- 
gressio Divini Spiritus actioni unice attribuuntur, ea nempe 
seclusa ac posthabita, quae a nobis eidem praestari debet, socia 
ac veluti adiutrice opera. Nemo profecto infitiari potest Sanctum 
Iesu Christi Spiritum unum esse fontem, ex quo superna omnis 
vis in Ecclesiam in eiusque membra profiuat. Etenim « gra- 
tiam et gloriam, ut Psaltes ait, dabit Dominus ».**’ Attamen, 
quod homines in sanctitatis operibus constanter perseverent, 
quod in gratia in virtuteque alacri animo proficiant, quod de- 
nique non modo ad christianae perfectionis apicem strenue 
contendant, sed ceteros quoque ad eam assequendam pro viri- 
bus excitent, haec omnia caelestis Spiritus operari non vult, 
nisi iidem homines cotidiana actuosaque navitate suas partes 
agant. « Non enim dormientibus, ait Ambrosius, divina bene- 
ficia, sed observantibus deferuntur ». *** Namque, si in mortali 


1° Cf. Eph., V, 22-23. 
17 Pg., LXXXIII, 12. 
‘8 Barpos. Evang. sec. Luc., 1V, 49: Miane, P. L., XV, 1626. 

nostro corpore haud intermissa exercitatione membra roboran- 
tur ac vigescunt, multo profecto magis id contingit in sociali 
Iesu Christi Corpore, in quo singula membra propria cuiusque. 
libertate, conscientia agendique ratione fruuntur. Quam ob rem, 
qui dixit: « Vivo autem, iam non ego: vivit vero in me Chri- 
stus »; *** idem asseverare non dubitavit: « Gratia eius (hoc 
est Dei) in me vacua non fuit, sed abundantius illis omnibus 
laboravi: non ego autem, sed gratia Dei mecum ».*”? Omnino 
igitur perspicuum est fallacibus hisce doctrinis mysterium, de 
quo agimus, non in spiritualem christifidelium profectum, sed 
in eorum ruinam miserrime verti. 

Quod ex falsis etiam eorum placitis evenit, qui asseverant 
non tanti esse faciendam frequentem admissorum venialium. 
ut aiunt, confessionem, cum praestet potius generalis illa con- 
fessio, quam singulis diebus Sponsa Christi cum filiis suis sibi 
in Domino coniunctis, per sacerdotes faciat ad altare Dei acces- 
suros. Pluribus utique modis, iisque summopere laudandis, ut 
probe nostis, Venerabiles Fratres, haec admissa expiari pos- 
sunt; sed ad alacriorem cotidie per virtutis iter progressionem 
faciendam maxime commendatum volumus pium illum, non 
sine Spiritus Sancti instinctu ab Ecclesia inductum, crebrae 
confessionis usum, quo recta sui ipsius cognitio augetur, chri- 
stiana crescit humilitas, morum eradicatur pravitas, spirituali 
neglegentiae torporique obsistitur, conscientia purificatur, ro- 
boratur voluntas, salutaris animorum moderatio procuratur, 
atque ipsius sacramenti vi augetur gratia. Ii igitur animadver- 
tant, qui inter iuvenis cleri ordines frequentioris confessionis 
aestimationem minuant atque extenuent, rem se aggredi a 
Christi Spiritu alienam, ac mystico Servatoris nostri Corpcri 
funestissimam. 

Sunt praeterea nonnulli, qui precibus nostris omnem veri 
nominis impetrandi vim denegant, vel qui in hominum mentes 
insinuare conantur supplicationes ad Deum privatim admotas 
parvi esse faciendas, cum publicae potius, Ecclesiae nomine 


Gal., II, 20. 
7° I Cor., XV, 10. 

adhibitae, reapse valeant, quippe quae a mystico proficiscan- 
tur Iesu Christi Corpore. Perperam id quidem: nam divinus 
Redemptor non modo Ecclesiam suam, utpote Sponsam di- 
lectissimam, sibi coniunctissimam habet, sed in eadem sin- 
gulorum quoque fidelium animos, quibuscum percupit, post- 
quam praesertim ad Eucharisticam mensam accesserint, quam 
intime colloqui. Et licet publica comprecatio, utpote ab ipsa 
Matre Ecclesia procedens, ob Sponsae Christi dignitatem prae 
qualibet alia excellat: attamen preces omnes, vel privatissime 
prolatae, nec dignitate nec virtute carent, et ad totius etiam 
mystici Corporis utilitatem, multopere conferunt; in quo qui- 
dem nihil bene, nihil recte a singulis membris perfici potest, 
quod per Sanctorum Communionem in universorum quoque 
salutem non redundet. Neque singuli homines prohibentur, 
idcirco quod huius Corporis sunt membra, quominus peculiares 
quoque gratias, vel ad praesentem vitam quod attinet, ser- 
vata tamen divinae voluntati obtemperatione, sibimet ipsis pe- 
tant: manent enim iidem sui iuris personae, et singularibus 
suis obnoxii necessitatibus. '’’ Caelestium vero rerum medita- 
tionem quanti debeant facere omnes, non solummodo Eccle- 
siae documentis, sed omnium etiam sanctitate praestantium 
usu atque exemplo comprobatur. 

Non desunt postremo, qui dicunt supplicationes nostras non 
ad ipsam Iesu Christi personam, sed ad Deum potius, vel ad 
aeternum Patrem per Christum esse dirigendas, cum Servator 
noster, prout mystici sui Corporis Caput, « mediator Dei et ho- 
minum »’” solummodo sit habendus. Attamen id non solum 
Ecclesiae menti adversatur Christianorumque consuetudini, sed 
veritati etiam offendit. Christus enim, ut proprie accurateque 
loquamur, secundum utramque naturam una simul, totius Ec- 
clesiae est Caput; *” ac ceteroquin ipse sollemniter asseveravit : 
« Si quid petieritis me in nomine meo, hoc faciam ». ‘* Et quam- 


1 Cf. S. Tuom., II-II, q. 83, a. 5 et 6. 

8 Cf. S. Tuom., De Veritate, q. 29, a. 4, c. 
474 Toann., XIV, 14. 

vis in Eucharistico praesertim Sacrificio — in quo Christus, cum 
sacerdos ipsemet et hostia sit, conciliatoris munere peculiari 
modo fungitur — orationes ad aeternum Patrem per Unigenitum 
suum plerumque admoveantur, nihilo secius non raro, ac vel 
in ipsa litatione, ad Divinum quoque Redemptorem preces adhi- 
bentur; quandoquidem Christianis omnibus cognitum clareque 
perspectum esse debet hominem Christum Iesum eundem esse 
Dei Filium, ipsumque Deum. Atque adeo, dum militans Eccle- 
sia intaminatum Agnum sacratamque Hostiam adorat ac pre- 
catur, triumphantis videtur Ecclesiae voci quodammodo respon- 


‘dere, perpetuo canentis: « Sedenti in throno et Agno: benedictio 


et honor et gloria et potestas in saecula saeculorum ».*” 
* 


_Postquam, Venerabiles Fratres, in huius commentatione 
mysterii, quod arcanam omnium nostrum amplectitur cum 
Christo coniunctionem, ut universalis Ecclesiae Magister, men- 
tes veritatis luce collustravimus, pastorali muneri nostro con- 
sentaneum ducimus animis quoque stimulos adiicere ad mysti- 
cum eiusmodi Corpus incensa illa caritate adamandum, quae 
non modo cogitatione verbisque, sed dedita etiam opera pro- 
feratur. Si enim Veteris Legis sectatores de terrestri Civitate 
sua haec cecinere: « Si oblitus fuero tui, Ierusalem, oblivioni 
detur dextera mea: adhaereat lingua mea faucibus meis, si 
non meminero tui; si non proposuero Ierusalem in principio 
laetitiae meae », ' quanto cum maiore gloria effusioreque 
gaudio idcirco nobis exsultandum est, quod Civitatem inha- 
bitamus ex vivis et electis lapidibus exstructam in monte 
sancto, « ipso summo angulari lapide Christo Iesu ». *” Si- 
quidem nihil gloriosius, nihil nobilius, nihil profecto honori- 
ficentius cogitari potest, quam sanctam, catholicam, aposto- 
licam Romanamque Ecclesiam participare, qua unius tam ve- 
nerandi Corporis membra efficimur, ab uno dirigimur tam 


Apoo., V, 138. 
176 Ps., CXXXVI, 5-6. 
111 Eph., 11, 20; I Petr., 11, 4-5. 

excelso Capite; ab uno perfundimur Divino Spiritu; una de- 
nique doctrina unoque Angelico Pane hoc in terreno exsilio 
enutrimur, eo usque dum tandem aliquando una sempiterna- 
que in caelis beatitate fruamur. 

Ne autem a tenebrarum angelo decipiamur, transfigurante 
se in angelum lucis,’”* haec sit amoris nostri suprema lex, ut 
nempe Christi Sponsam, qualem eam Christus voluit suoque 
sanguine acquisivit, diligamus. Non modo igitur sacramenta, 
quibus Ecclesia pia Mater nos alit; non modo sollemnia, quibus 
nos solacio laetitiaque afficit, ac sacra cantica et liturgici ritus, 
quibus mentes nostras ad caelestia erigit, carissima nobis sint 
oportet, sed et sacramentalia, quae dicimus, atque varia illa 
pietatis exercitia, quibus eadem fidelium animos Spiritu Christi 
suaviter imbuit et consolatur. Nec solummodo officium nobis est 
maternam eius erga nos pietatem, ut filios addecet, rependere, 
sed acceptam etiam a Christo auctoritatem eius revereri, quae 
in captivitatem redigit intellectus nostros in obsequium Chri- 
sti; *”* atque adeo eius legibus eiusque de moribus praeceptis, 
nonnumquam naturae nostrae a primaeva innocentia lapsae 
durioribus, obtemperare iubemur; itemque rebellans, quod ge- 
rimus, corpus voluntaria castigatione compescere; quin immo 
interdum a iucundis etiam rebus, neque iis noxiis, abstinere 
admonemur. Nec satis est mysticum hoc Corpus diligere, di- 
vino Capite caelestibusque dotibus insigne; sed actuoso etiam 
amore idem prosequi debemus, prouti in mortali manifestatur 
carne nostra, ex humanis nempe infirmisque elementis constans, 
etsi minus eadem nonnumquam ei loco congruunt, quem in 
venerando illo Corpore occupant. 

Ut autem solidus eiusmodi atque integer amor in animis 
resideat nostris, in diesque augeatur, assuescamus necesse est 
in Ecclesia ipsum Christum videre. Christus est enim, qui in 
Ecclesia sua vivit, qui per eam docet, regit, sanctitatemque im- 
pertit; Christus quoque est qui varie sese in variis suis socia- 
libus membris manifestat. Ubi igitur vivido hoc fidei spiritu 


178 Cf. II Cor., XI, 14. 
4° Cf. II Cor., X, 5. 

christifideles omnes vivere reapse conitentur, tum profecto non 
solum altiora mystici huius Corporis membra, eaque praeser- 
tim a quibus est ex divini Capitis mandato ratio aliquando 
reddenda de animabus nostris, *° honore debitoque obsequio 
prosequentur, sed ea etiam sibi cordi habebunt, erga quae Ser- 
vator noster peculiarissimo amore affectus est: infirmos dici- 
mus, saucios et aegrotos, qui vel naturali, vel superno medi- 
camine indigent; pueros, quorum innocentia tam facile hodie 
periclitatur, quorumque animula ut cera effingitur; pauperes 
denique, in quibus iuvandis ipsa Iesu Christi persona misera- 
tione summa agnoscenda est. 

Ut enim iure meritoque Apostolus admonet: « Multo magis 
quae videntur membra Corporis infirmiora esse, necessariora 
sunt; et quae putamus ignobiliora membra esse Corporis, his 
honorem abundantiorem circumdamus ». *** Quam quidem gra- 
vissimam sententiam Nos in praesens, pro altissimi conscientia 
officii, quo obstringimur, iterandam reputamus, dum magno 
cum maerore cernimus corpore deformes, amentes patriisque 
morbis infectos, utpote molestum societatis onus, vita interdum 
privari; idque a quibusdam efferri quasi novum humanae pro- 
gressionis inventum, communique utilitati maxime consenta- 
neum. At quisnam cordatus non videat hoc non tantum natu- 
rali divinaeque legi, *** in omnium animis inscriptae, sed altioris 
etiam humanitatis sensibus acerrime adversari? Horum igitur 
sanguis, qui sunt Redemptori nostro idcirco cariores, quod 
maiore sunt miseratione digni, « clamat ad Deum de terra ».*** 

Ne autem sincera illa caritas, qua in Ecclesia eiusdemque 
membris Servatorem nostrum cernere debemus, pedetemptim 
languescat, valde opportunum est ipsum Iesum, veluti supre- 
mum erga Ecclesiam amoris exemplar, intueri. 

Et primum quidem huius amoris amplitudinem imitemur. 
Una profecto est Christi Sponsa, nempe Ecclesia; attamen 
divini Sponsi amor tam late patet, ut neminem excludens, uni- 


Cf. Hebr., XIII, 17. 

I Cor., XII, 22-23. 

8 Cf. Decret. S. Officii, 2 Dec. 1940: A. A. 8., 1940, p. 553. 
** Cf. Gen., IV, 10. 

versum hominum genus in sua Sponsa amplectatur. Hac sci- 
licet de causa sanguinem suum Servator noster effudit, ut omnes 
homines, natione ac stirpe seiunctos, Deo reconciliaret in Cruce, 
eosdemque in unum Corpus coalescere iuberet. Verus igitur 
Ecclesiae amor postulat non solum ut in ipso Corpore simus 
alter alterius membra pro invicem sollicita, ‘** quae gloriante 
alio membro gaudeant, patienti compatiantur oporteat, *** sed 
etiam ut alios homines nobiscum nondum in Ecclesiae Cor- 
pore coniunctos, fratres agnoscamus Christi secundum carnem, 
una nobiscum ad eandem aeternam salutem evocatos. Utique, 
proh dolor, hodie praesertim non desunt, qui simultatem, odium 
livoremque superbe iactent, veluti quiddam extollens atque effe- 
rens humanam dignitatem, humanamque virtutem. Nos tamen, 
dum funestos huius doctrinae fructus dolentes cernimus, paci- 
ficum Regem nostrum sequamur, qui nos docuit non solum eos 
amare, qui non ex eadem gente, neque ex eadem stirpe sint 
orti, *** sed vel ipsos inimicos diligere. **’ Nos, suavissima Apo- 
stoli gentium sententia perfusis animis, cum eodem canamus 
quae sit longitudo, latitudo, sublimitas, profundum caritatis 


Christi; ** quam quidem nec generis morumque diversitas dif- 
fringere, nec immensi oceani tractus imminuere, nec bella de- 


nique, vel iusta vel iniusta de causa suscepta, dissolvere pos- 
sunt, 

Gravissima hac hora, Venerabiles Fratres, qua tot dolores 
corpora lacerant maeroresque animos, ad hanc supernam Ca- 
ritatem excitari omnes oportet, ut collatis omnium bonorum vi- 
ribus — eorum praesertim recordamur, qui cuiusvis generis 
consociationibus ad suppetias occurrendum dant operam — 
tam ingentibus animi corporisque necessitatibus mira pietatis 
misericordiaeque contentione subveniatur; atque adeo mystici 
Iesu Christi Corporis studiosa largitas et inexhausta fecunditas 
ubique gentium refulgeant. 


™ Cf. Rom., XII, 5; I Cor., XII, 25. 

** Cf. I Cor., XII, 26. 

Cf. Luc., X, 33-37. 

7 Cf. Luc., VI, 27-35; MatrH., V, 44-48. 
** Cf. Eph., IIl, 18. 

Quandoquidem autem caritatis amplitudini, qua Christus 
dilexit Ecclesiam, actuosa in eo respondet caritatis constantia, 
nos quoque omnes adsidua studiosaque voluntate mysticum 
Christi Corpus adamemus. Porro nulla assignari potest hora, qua 
Redemptor noster ab Incarnatione sua, cum primum Eccle- 
siae fundamentum posuit, usque ad mortalis vitae exitum, et 
fulgentibus sanctitudinis suae exemplis, et concionando, collo- 
quendo, convocando, constituendoque, ad Ecclesiam aut for- 
mandam aut confirmandam, ad fatigationem usque, licet Dei 
Filius, non laboraverit. Cupimus igitur, ut omnes, quotquot Ec- 
clesiam agnoscunt veluti matrem, sedulo perpendant, non modo 
sacrorum administris, iisque dumtaxat, qui Deo mancipati reli- 
giosae vitae se dederint, sed ceteris quoque mystici Iesu Christi 
Corporis membris, pro sua cuiusque parte, officium esse im- 
pense diligenterque adlaborandi ad aedificationem et incremen- 
tum eiusdem Corporis. Quod ut peculiari modo animadvertant 
optamus — quod ceteroquin laudabiliter faciunt — ii, qui in 
Catholicae Actionis agminibus militantes, sacrorum Antistiti- 
bus ac sacerdotibus in apostolatus munere adiutricem operam 
navant; iique etiam, qui in piis sodaliciis ad eundem finem 
auxiliariam opem praestant. Quam quidem eorum omnium sol- 
lertem havitatem, in praesentibus rerum condicionibus, summi 
esse Momenti, maximaeque gravitatis, nemo est qui non videat. 

Neque heic praeterire silentio possumus patres matresque 
familias, quibus Servator noster tenerrima sui mystici Corporis 
membra concredidit; enixe igitur eos ob Christi Ecclesiaeque 
amorem compellamus, ut sibi demandatae suboli cura diligen- 
tissima prospiciant; eamque ab insidiis omne genus, quibus 
tam facile hodie illaqueatur, praecavere iubeant. 

Peculiari autem modo Redemptor noster suum erga Eccle- 
siam flagrantissimum amorem piis ostendit supplicationibus, 
ad caelestem Patrem pro eadem admotis. Siquidem — ut. haec 
solummoco in memoriam revocemus — omnes norunt, Vene- 
rabiles Fratres, eum, mox Crucis patibulum subiturum, in- 
censissimas effudisse preces pro Petro, ** pro ceteris Aposto- 


** Cf. Luo., XXII, 82. 

lis, **° pro omnibus denique, qui per divini verbi praedicatio- 
nem eidem essent credituri. ** Quod quidem nos Christi 
exemplum imitantes, cotidie Dominum messis adprecemur, ut 
mittat operarios in messem suam; ‘*” ac cotidie omnium no- 
strum comprecatio ad caelestia evehatur omniaque commendet 
mystic: Tesu Christi Corporis membra. Inprimisque sacrorum 
Antistites, quibus peculiaris cuique suae Dioecesis cura de- 
mandata est; ac sacerdotes dein religiososque viros ac mulieres, 
qui in soritem Dei vocati, cum apud suos, tum in exteris etiam 
ethnicorum regionibus divini Redemptoris Regnum tutantur, 
adaugent, provehunt. Nullius autem membri huius venerandi 
Corporis haec communis supplicatio obliviscatur; eosque prae- 
sertim reminiscatur, qui vel terrestris huius incolatus doloribus 
angustiisque premuntur, vel vita functi piaculari igne purifi- 
cantur. Neque eos praetermittat, qui christianis praeceptis in- 
struuntur, ut quam primum lustralis aquae lavacro expiari 
queant. 

Av vehementer cupimus, ut eis quoque communes hae pre- 
ces incensa caritate prospiciant, qui vel nondum Evangelii sint 
veritate collustrati, neque in securas Ecclesiae caulas ingressi; 
vel a Nobis, qui licet immerentes Iesu Christi personam hisce in 
terris sustinemus, ob miserum fidei unitatisque discidium seiun- 
cti sint. Quam ob rem, divinam illam Servatoris nostri ad cae- 
lestem Patrem orationem geminemus: « Ut omnes unum ‘sint, 
sicut tu, Pater in me et ego in te, ut et ipsi in nobis unum sint; 
ut credat mundus, quia tu me misisti ».**° 

Hos etiam, qui ad adspectabilem non pertinent Catholicae 
Ecclesiae compagem, ut profecto nostis, Venerabiles Fratres, inde 
ab inito Pontificatu, supernae Nos commisimus tuielae super- 
noque regimini, sollemniter adseverantes nihil Nobis, Boni Pa- 
storis exemplum sequentibus, magis cordi esse, quam ut vitam 
habeant et abundantius habeant. ** Quam quidem sollemnem 

*° Cf. Ioann., XVII, 9-19. 

Of. Ioann., XVII, 20-28. 

Of. Matru., IX, 38; Luo., X, 2. 


Toann., XVII, 21. 
4 Cf. Litt. enc. Summi Pontificatus: A. A. S., 1939, p. 419. 

adseverationem Nostram per Encyclicas has Litteras, quibus 
« magni et gloriosi Corporis Christi »’** laudes praedicavimus; 
imploratis totius Ecclesiae precibus, iterare cupimus, eos singu- 
los universos amantissimo animo invitantes, ut internis divinae 
gratiae impulsionibus ultro libenterque concedentes, ab eo statu 
se eripere studeant, in quo de sempiterna cuiusque propria sa- 
lute securi esse non possunt; ** quandoquidem, etiamsi inscio 
quodam desiderio ac voto ad mysticum Redemptoris Corpus or- 
dinentur, tot tamen tantisque caelestibus muneribus adiumen- 
tisque carent, quibus in Catholica solummodo Ecclesia frui licet. 
Ingrediantur igitur catholicam unitatem, et Nobiscum omnes 
in una Iesu Christi Corporis compagine coniuncti, ad unum 
Caput in gloriosissimae dilectionis societate concurrant.’*’ Num- 
quam intermissis ad Spiritum dilectionis et veritatis precibus, 
eos Nos elatis apertisque manibus exspectamus, non tamquam 
alienam, sed propriam paternamque domum adituros. 

At si cupimus non intermissam eiusmodi totius mystici Cor- 
poris comprecationem admoveri Deo, ut aberrantes omnes in 
unum Iesu Christi ovile quam primum ingrediantur, profitemur 
tamen omnino necessarium esse id sponte libenterque fieri, cum 
nemo credat nisi volens.*** Quam ob rem si qui, non credentes, 
eo reapse compelluntur ut Ecclesiae aedificium intrent, ut ad 
altare accedant, sacramentaque suscipiant, ii procul dubio veri 
christifideles non fiunt;*** fides enim sine qua « impossibile est 
placere Deo » ** liberrimum esse debet « obsequium intellectus 
et voluntatis ».*” Si igitur aliquando contingat ut, contra con- 
stantem Apostolicae huius Sedis doctrinam, *” ad amplexan- 
dam catholicam fidem aliquis adigatur invitus, id Nos facere 
non possumus quin, pro officii Nostri conscientia, reprobemus. 


5 Tren., Adv. Haer:, IV, 33, 7: Micne, P. G., VII, 1076. 

* Cf. Pros IX, lam vos omnes, 13 Sept. 1868: Act. Conc. Vat., C. L., V1, 10. 

Cf. I, Epist. X1V: Micne, P. L., LIX, 89 

“8 Cf. Aucust., In Ioann. Ev. tract., XXVI, 2: Mione, P. L., XXX, 1607. 

Cf. AuGcusT., Ibidem. 

©. 

7°! Conc. Vat., Const. de fide cath., cap. 3. 

#8 Of. Leo XIII, Immortale Dei: A. 8S. S., XVIII, pp. 174-175; Cod. Iur. Can., c. 1351. 

At quoniam homines libera fruuntur voluntate, ac possunt 
etiam, animi perturbationibus pravisque cupidinibus impulsi, 
sua libertate abuti, idcirco necesse est, ut a Patre luminum per 
Spiritum dilecti Filii sui ad veritatem efficaciter pertrahantur. 
Quodsi multi adhuc, proh dolor, a catholica veritate aberrant, 
nec divinae adspiranti gratiae volentes concedunt, id non modo 
idcirco evenit, quod ipsimet, *** sed quod etiam christifideles 
preces hac de causa incensiores ad Deum non admovent. Quas 
quidem Nos ut omnes, erga Ecclesiam amore flagrantes, ac di- 
vini Redemptoris exemplum secuti, continenter adhibeant, 
iterum alque iterum adhortamur. 

Idque etiam, in praesentibus potissimum rerum adiunctis, 
non tam opportunum quam necessarium esse videtur, ut nempe 
pro Regibus ac Principibus, pro iisque omnibus, qui populorum 
gubernacula moderantes, externa tutela sua Ecclesiae auxiliari 
queant, incensae fundantur preces, ut rebus recto ordine com- 
positis, « opus iustitiae pax », ** divina affiante caritate, fati- 
gato humano generi, e teterrimis huius tempestatis fluctibus 
emergat, ac pia Mater Ecclesia quietam ac tranquillam vitam 
agere possit in omni pietate et castitate. °° A Deo est efflagitan- 
dum, ut diligant sapientiam omnes, qui praesunt populis,”* ita 
quidem ut gravissima haec Sancti Spiritus sententia in eos num- 
quam cadat: « Interrogabit Altissimus opera vestra et cogita- 
tiones scrutabitur, quoniam, cum essetis ministri regni illius, 
non recte iudicastis, nec custodistis legem iustitiae, neque se- 
cundum voluntatem Dei ambulastis. Horrende et cito appare- 
bit vobis, quoniam iudicium dumssimum his, qui praesunt, 
fiet. Exiguo enim conceditur misericordia, potentes autem po- 
tenter tormenta patientur. Non enim subtrahet personam cuius- 
quam Deus, nec verebitur magnitudinem cuiusquam; quoniam 
pusillum et magnum ipse fecit, et aequaliter cura est illi de om- 
nibus; fortioribus autem fortior instat cruciatio. Ad vos ergo, 


Of. Auaust., 
Jay 

s¢ Cf. Sap., VI, 2. 

Reges, sunt hi sermones mei, ut discatis sapientiam et non exci- 
datis ». 

Non modo autem impense laborando constanterque pre- 
eando, Christus Dominus suum erga intaminatam Sponsam pa- 
tefecit amorem, sed per dolores etiam angoresque suos, liben- 
ter pro ea amanterque toleratos. « Cum dilexisset suos, ... in 
finem dilexit eos ».*° Ac non nisi sanguine suo Ecclesiam acqui- 
sivit.*** Hisce igitur cruentis Regis nostri vestigiis, ut nostra 
salus in tuto collocanda postulat, volentes ingrediamur: « Si 
enim complantati sumus similitudini mortis eius, simul et resur- 
rectionis erimus » *”° et « si commortui sumus, convivemus ».*"' Id 
postulat quoque tum Ecclesiae, tum earum etiam, quas eadem 
Christo procreat, animarum germana actuosaque caritas. Quam- 
vis enim Servator noster per acerbos cruciatus acerbamque mor- 
tem infinitum prorsus gratiarum thesaurum Ecclesiae suae me- 
ruerit, harum tamen gratiarum munera, ex providentis Dei con- 
silio, nobis per partes dumtaxat impertiuntur; earumque maior 
vel minor ubertas haud parum a nostris quoque pendet recte 
factis, quibus eiusmodi caelestium donorum imber, sponte 
a Deo datus, super hominum attrahatur animos. Qui quidem 
caelestium gratiarum imber uberrimus profecto erit, si non modo 
incensas adhibebimus ad Deum preces, Eucharisticum praeser- 
tim Sacrificium vel cotidie, si potest, pie participando, si non 
modo per christianae caritatis officia tot indigentium aegritudi- 
nes relevare conabimur, sed si caducis etiam huius saeculi re- 
bus non peritura bona praeoptabimus, itemque si mortale hoc 
corpus voluntaria afflictatione cohibebimus, eidem illicita dene- 
gando atque aspera etiam imponendo et ardua; ac si denique 
praesentis huius vitae labores doloresque veluti e Dei manibus 
demisso animo suscipiemus. Ita enim, secundum Apostolum 
« adimplebimus ea, quae desunt passionum Christi, in carne 
nostra, pro Corpore eius, quod est Ecclesia ». *” 


2°? Ibidem, VI, 4-10. 
Toann., XIII, 1. 
Cf. 
Rem., VI, &. 

OF. Col., 1. 

Quae dum scribimus, paene infinita, proh dolor, ante oculos 
Nostros obversatur miserorum multitudo, quibus dolenter in- 
lacrimamur: infirmos dicimus, pauperes, artubus mutilos, in 
viduitate vel orbitate degentes, ac plurimos etiam ob proprias 
vel suorum acerbitates haud raro ad mortem usque oblangue- 
scentes. Omnes igitur, qui quavis de causa in maestitia in ango- 
reque iacent, paterno adhortamur animo, ut fidentes ad caelum 
respiciant, suasque aerumnas ei offerant, qui aliquando iisdem 


‘ uberem est mercedem redditurus. Ac meminerint omnes non 


inanem esse dolorem suum, sed sibimet et Ecclesiae etiam esse 
admodum profuturum, si iidem, in hunc finem erecti, eum sint 
patienter toleraturi. Ad quod quidem propositum aptius effi- 
ciendum multum profecto multumque confert cotidiana sui 
ipsius Deo oblata devotio, quae membris in usu est piae illius 
sodalitatis, quam ab orationis apostolatu vocant; quam quidem 
sodalitatem utpote Deo gratissimam, Nobis cordi est heic sum- 
mopere commendare. 

Quodsi nullo non tempore ob animarum salutem procuran- 
dam, cum divini Redemptoris cruciatibus nostri sunt dolores 
consociandi, id hodie potissimum, Venerabiles Fratres, omni- 
bus officium esto, dum ingens belli conflagratio paene universum 
terrarum orbem incendit, ac tot mortes, tot miserias, tot aerum- 
nas parit; itemque hodie peculiari modo omnibus officium esto 
sese a vitiis, ab illecebris saeculi ab effrenatisque corporis volu- 
ptatibus abstinere, atque ab ea etiam terrenarum rerum inani- 
tate vanitateque, quae nihil ad animum christiano more exco- 
lendum, nihil ad caelum assequendum attineant. Ea potius men- 
tibus nostris inculcanda sunt gravissima immortalis Decessoris 
Nostri Leonis Magni verba, adseverantis nos baptismate factos 
esse Crucifixi carnem;** ac pulcherrima illa S. Ambrosii pre- 
catio: « Porta me, Christe, in Cruce, quae salutaris errantibus 
est, in qua sola est requies fatigatis, in qua sola vivent, quicum- 
que moriuntur ».** 

Antequam scribendi finem facimus, temperare Nobis non 


™* Cf. Serm. LXIII, 6; LXVI, 3: Mions, P. L., LIV, 357 et 366. 
4 In Pas. 118. XXII, 30: Miong, P. L., XV, 1521. 

possumus quin iterum atque iterum adhortemur omnes, ut 
piam Matrem Ecclesiam studiosa actuosaque caritate diligant. 
Pro eius incolumitate ac felicioribus auctioribusque incremen- 
tis preces, labores angoresque nostros cotidie Aeterno Patri 
offeramus, si reapse universae hominum familiae, divino san- 
guine redemptae, nobis cordi est salus. Ac dum caelum coru- 
scantibus infuscatur nubibus, magnaque discrimina in univer- 
sum hominum consortium in ipsamque Ecclesiam ingruunt, 
nos nostraque omnia misericordiarum Patri committamus sup- 
plicantes : « Respice, quaesumus, Domine, super hanc familiam 
tuam, pro qua Dominus noster Iesu Christus non dubitavit 
manibus tradi nocentium et Crucis subire tormentum ». ** 
Efficiat, Venerabiles Fratres, haec Nostra paterna vota, quae 
vestra etiam profecto sunt, ac veracem erga Ecclesiam amorem 
omnibus impetret Deipara Virgo, cuius sanctissima anima fuit, 
magis quam ceterae una simul omnes a Deo creatae, divino Iesu 
Christi Spiritu repleta; quaeque consensit « loco totius huma- 
nae naturae », ut « quoddam spirituale matrimonium inter Fi- 
lium Dei et humanam naturam » haberetur. *** Ipsa fuit, quae 
Christum Dominum, iam in virgineo gremio suo Ecclesiae Ca- 
pitis dignitate ornatum, mirando partu utpote caelestis omnis 
vitae fontem edidit; eumque recens natum, iis qui primum ex 
Iudaeorum ethnicorumque gentibus adoraturi advenerant, Pro- 
phetam, Regem, Sacerdotemque porrexit. Ac praeterea Unigena 
eius, eius maternis precibus « in Cana Galileae » concedens, mi- 
rabile signum patravit, quo « crediderunt in eum discipuli 
eius ».*"’ Ipsa fuit, quae vel propriae, vel hereditariae labis 
expers, arctissime semper cum Filio suo coniuncta, eundem in 
Golgotha, una cum maternorum iurium maternique amoris sui 
holocausto, nova veluti Eva, pro omnibus Adae filiis, mise- 
rando eius lapsu foedatis, Aeterno Patri obtulit; ita quidem, 
ut quae corpore erat nostri Capitis mater, spiritu facta esset, 
ob novum etiam doloris gloriaeque titulum, eius membrorum 


™5 Off. Maior. Hebd. 
™6 §. Tuom., III. q. 80, a. 1. 
7 Toann., II, 11. 

omnium mater. Ipsa fuit, quae validissimis suis precibus impe- 
travit, ut Divini Redemptoris Spiritus, iam in Cruce datus, 
recens ortae Ecclesiae prodigialibus muneribus Pentecostes die 
conferretur. Ipsa denique immensos dolores suos forii fidentique 
animo tolerando, magis quam Christifideles omnes, vera Regina 
martyrum, « adimplevit ea quae desunt passionum Christi... 
pro Corpore eius, quod est Ecclesia »; ** ac mysticum Christi 
Corpus, e scisso Corde Servatoris nostri natum, *’? eadem ma- 
terna cura impensaque caritate prosecuta est, qua in cunabulis 
puerulum Iesum lactentem refovit atque enutrivit. 

Ipsa igitur, onnium membrorum Christi sanctissima Geni- 
trix, *° cuius Cordi Immaculato omnes homines fidenter con- 
secravimus, et quae nunc in caelo corporis animique gloria 
renidet, unaque simul cum Filio suo regnat, ab eo efflagitando 
contendat, ut uberrimi grafiarum rivuli ab excelso Capite in 
omnia mystici Corporis membra haud intermisso ordine deri- 
ventur; itemque praesentissimo patrocinio suo, sicut anteactis 
temporibus, ita in praesens Ecclesiam tueatur, eique atque uni- 
versae hominum communitati tandem aliquando tranquilliora 
a Deo tempora impetret. 

Qua Nos superna spe freti, caelestium gratiarum auspicem, 
peculiarisque Nostrae benevolentiae testem, vobis singulis uni- 
versis, Venerabiles Fratres, ac gregibus unicuique vestrum con- 
creditis, Apostolicam benedictionem effuso animo impertimus. 

Datum Romae, apud Sanctum Petrum, die xxix mensis Iu- 
nii, in festo Ss. Apostolorum Petri et Pauli, anno mpccccxxxxi1I, 
Pontificatus Nostri quinto. 


PIUS PP. XII 


Col., I, 24. 
** Cf. Off. Ssmi Cordis in hymno ad vesp. 
2° Cf. Prus X, Ad diem illum: A. S. 8., XXXVI, p. 4538. 

